UEMAren Berripapera, 45. zenbakia by UEMA - Issuu\nL.G.: SS 347-2015\n2017ko ekaina â€˘ 45. zenbakia\nEuskara turismo eskaintzaren erdigunera ekarri nahi du UEMAk\nHezkuntza ez arauturako urratsa eskolatik kanpo ere zabalduko du UEMAk mezua\ngazte topaketak antolatu ditu lehen aldiz UEMAk, arnasguneei buruzko hezkuntza proiektua eskolatik kanpo lantzeko. 5. orr.\nGabiria eta igorre ere UEMAko kide dira 84 udalek osatzen dute gaur egun mankomunitatea\nBi herri berri batu dira UEMAra, eta guztien artean 245.000 biztanleko lurgune euskalduna osatzen dute dagoeneko. 7 orr.\n“Euskara da gure postalik ederrena” Euskara turismo eskaintzan nabarmentzeko eta babesteko lanean ari dira UEMAko herriak\nnua, hiru erakunde horietako ordezkariek eskaera formala helarazi zuten Turismo eta Merkataritza zuzendaritzara, planak eskualde horietako hizkuntza errealitatea aintzat har zezan eskatzeko. Batetik, eskualde horien promozio turistikorako egiten diren ekintzetan zein bisitarientzako informazio guztietan euskara presente egotea eta euskara lehenestea eskatu zuten, udalerri euskaldunetako erabilera planen arabera indarrean diren hizkuntza irizpideak bete daitezen. Bestetik, turistentzako eta bisitarientzako euskarrietan hizkuntza errealitatearen berri emateko ere eskatu zuten. “Eskualdeko promozio turistikoa lantzen denean, bertako paisaia, baliabideak, kultura, ohiturak eta tokiak kontuan hartzen dira. Baina, gure ustez, ez da berdin\njokatzen hizkuntzarekin, eta euskara ere bada Baztan, Malerreka eta Bortzirien marka”. Horregatik, “promozio turistikorako ekintzetan eta bisitarientzako informazioetan hemengo hizkuntza errealitateari leku egitea”, izan zen eskaera zehatza. 2017-2025 Nafarroako Turismo Plan Estrategikoak errealitate hori aitortzeak eta berariaz kontuan hartzeak, udalerri euskaldunak turismoaren eta hizkuntzaren inguruan egiten ari diren hausnarketarekin bat egiten du, eta atea zabaltzen die lanerako ildo berriei. Orioko Udala ere, euskara herriaren marka dela erakutsi nahian Turismoa eta euskara uztartu nahi dituen lanerako ildo berri horien baitan, Orioko Udala ere lanketa berezia egiten hasi da\nUEMArekin batera udaren atarian, herriko tabernetan eta jatetxeetan paisaia linguistikoa eta zerbitzuak euskaratzeko. Orioko Udalaren arabera, “udan bisitari asko dator Oriora, eta Udalak inportantea ikusten du euskara gure herriaren marka ere badela adieraztea. Horregatik erabaki du kanpaina hau orain egitea, uda betean sartu aurretik”. Horretarako, herriko jatetxe eta taberna guztiak banan-banan bisitatuko ditu Udaleko Euskara Zerbitzuak, UEMAren laguntzarekin, eta laguntza eskainiko die tabernan edo jatetxean dauzkaten ageriko elementuak euskaratzeko: menuak, prezio-zerrendak, eskaintzen kartelak, kanpoko arbeletako mezuak eta abar. Orioko Arkupe ostalarien elkarteak ere babestu du Udalaren ekimena.\nIRITZIA: JOSU LABAKA, UEMAko lehendakaria eta Azpeitiko Euskara zinegotzia\n“Euskarak turismo eredua aldatzen du, harremanetan eta kulturan oinarritutako turismo bizia sortuz” Turistentzat eta bisitarientzat prestatutako euskarrietan, orain arte, oro har ez da bereziki nabarmendu euskara. Hemendik aurrera, ordea, egoera irauli nahi dute udalerri euskaldunek, euskara gure herrietako ondare nabarmenena delakoan eta euskararen inguruko turismo eskaintza beste modu bateko esperientziak sortzeko baliagarria izango delakoan.\nZer eragin du turismoak hizkuntzen erabileran? Turista asko jasotzen dituzten herrietan euskararen erabilera areagotu daiteke? Eta euskara ondare bezala nabarmentzeak edo euskararekin lotutako ekitaldiak bereziki sustatzeak eraldatu dezake bisitariaren esperientzia? Galdera horiei erantzuna eman nahian lantalde bat osatu du UEMAk bertako kide diren herrietako euskara teknikariekin, eta lanean ari da apirilaz geroztik. Euskara turismo eskaintzan: onurak eta eredu aldaketa Lantaldeak abiarazitako lanen eta ekimenen oinarrian, hainbat gogoeta daude. Besteak beste, euskara eskaintza turistikoaren ardatzetako bat izatea, monumentu historikoak, gastronomia edota baliabide naturalak nabarmentzen diren modu berean. Gogoeta horren harira, Azpeitibizi egitasmoa abiarazi du Azpeitiko Udalak. Azpeitikoa, ordea, hurrengo aste eta hilabeteotan helduko diren egitasmoen aurrekaria besterik ez da. Izan ere, euskara turismo eskaintzan kontuan izateak dakartzan onurak ikusarazi nahi dizkie Udalerri Euskaldunen Mankomunitateak hau osatzen duten udalei. Gaiaren inguruko hausnarketa zabaltzea eta\nherrietan egitasmoak zehazten joatea da asmoa hurrengo hilabeteotan. Gainera, Nafarroako Gobernuak oraintsu aurkeztu duen 2017-2025 Nafarroako Turismo Plan Estrategikoan euskara berariaz kontuan hartzeak ere ateak zabaltzen dizkio orain arte gehiegi landu ez den ildoari.\nEuskara kultur ondare garrantzitsua eta berezia dela zehaztu du Nafarroako Turismo Plan Estrategikoak ’Azpeitibizi’ egitasmoa, bisitariak euskararen herrira erakarri nahian Herri nortasuna galdu gabe turistak erakartzeko eta arriskuak aukera bihurtzeko asmoarekin, Azpeitibizi egitasmoa aurkeztu zuen Azpeitiko Udalak maiatzean, azpeitibizi.eus webgunearekin eta aplikazioarekin batera. Azpeitiko euskara zinegotzi Josu Labakaren hitzetan, “turismo masifikatua deitzen den horretatik harago, bestelako turismo bat eginez gero, herriaren garapen sozioekonomikoan eragin positiboa du”, eta horretan eragin nahi dute, euskara eta euskal kultura erdigunean jarrita,\nazpeitiarren nortasunaren ardatza direlakoan biak. Euskara eta euskal kultura erakusleihoan nabarmentzea, hizkuntza babestetik askoz harago, bisitarientzat amu erakargarria dela sinetsita dago Azpeitiko Udala. Urrats aitzindaria Nafarroako Turismo plan estrategikoan Azpeitikoa, ordea, ez da euskara turismo eskaintzaren erdigunean jartzeko ahalegin bakarra. Nafarroako Gobernuak urrats aitzindaria eman du Nafarroako Turismo Plan Estrategikoan berariaz aipatuz “euskara kultur ondare garrantzitsua eta berezia” dela, eta eskualde euskaldunetako hizkuntza errealitateari balioa eman behar zaiola. Horretarako, zenbait neurri zehazten ditu Nafarroako Turismo Plan berriak. Besteak beste, “Nafarroaren historia, hizkuntza eta kulturaren inguruko bizipenak islatzea ahalbidetuko duten edukiak eta teknologiak garatzea”. Euskara turismo eskaintzan nabarmentzea, Baztango Udalak, Bortzirietako Euskara Mankomunitateak eta Malerrekako Mankomunitateak egindako eskaera aintzat hartu izanaren ondorioa da nolabait. Izan ere, Turismo Plan Estrategikoa pretatzen ari zenean Nafarroako Gober-\nNorbaiti errepikakorra irudituko zaio, baina euskaraz garela esan ohi dugu udalerri euskaldunetan, harrokeriarik gabe, baina harrotasunez. Gure herrietan euskaraz hitz egiten baita oro har. Euskara modu naturalean transmititzen baita belaunaldi batetik bestera, eta euskaraz aritzen baitira gehienak, naturaltasun osoarekin. Ohituta gaude egoera horretara, eta ez dugu errealitate soziolinguistiko horren kontzientzia handirik ere. Esan ohi da, argazkiak edo koadroak lekuz aldatu ezean, hirugarren hilabetetik aurrera horiei arreta jartzeari uzten diogula, eta ikusezinak bihurtzen zaizkigula. Bada, udalerri euskaldunetan, euskararekin antzeko zerbait gertatzen zaigula iruditzen zait. Santutegiak, kostaldeak, geoparkeak, gastronomiaren tenpluak, pintxo ibilbideak, kontu bati edo besteari buruzko museoak, kirol ekitaldi sonatuak, danborradak edo festa koloretsuak goratzen eta zabaltzen ditugu lau haizetara, etxe ederra bisitariari gustura erakusten dionaren satisfakzioarekin. Baina ahaztu egiten zaigu, etxea benetan berezi bihurtzen duena, hizkuntza dela. Badugu, beraz, ardurarik, bisitariak euskara entzuten duenean, leku eta instante bakarrean dagoela sentiaraztekoa.\nHainbat udalerri euskaldunetako ordezkariak eta teknikariak kezkatuta sumatu ditugu azkenaldian, turismoak hizkuntzan duen eraginak arreta merezi duelakoan. Neurri zuzentzaileak hartzea da gakoa, bisitari gehienak Euskal Herritik bertatik edota euskararekiko jarrera irekia duten lekuetatik datozelako, Herrialde Katalanetatik, esaterako.\n”euskara lehenestea balio erantsia da gure turismo eskaintzan, erakusteko dugun ondare bereziena baita”” Euskara lehenestea, bisitari horientzat guztientzat, balio erantsia da gure turismo eskaintzan. Euskara ikusaraztea eta entzunaraztea, beraz, bete beharreko ardura ere badugu ikuspegi turistikotik ere. Herri batzuetan hasita gaude lanean. UEMAren baitan, esaterako, herrietako euskara teknikariek lantalde zehatza osatu dute gai honi heltzeko, eta bitartean, herri batzuk hasi dira bidea urratzen. Azpeitian, esaterako, euskara turismo eskaintzaren erdigunean jartzea\nerabaki genuen, eta soka horri tiraka, ideia garatu eta oraintsu aurkeztu dugu Azpeiti Bizi egitasmoa. Bi euskarri ditu ardatz, webgunea eta mugikorretarako aplikazioa, baina bietan mezu bera da nabarmentzen duguna: euskara da gure herriko balio erantsi nagusia. Izan ere, euskaraz bizi gara gure herrian, eta euskarak kultura bat dakar aldean, eta kultura horren iturritik edatera bisitari asko eta asko etortzen dira. Turismo bizia baitakar euskarak, bisitaria bertako herritarrekin eta ekitaldiekin harremanetan jartzea ahalbideratzen duena, leku batera iritsi, zerbait fisikoa ikusi, eta inorekin hitz egin gabe postal baterako argazkia ateratzetik askoz urrunago iristen dena. Beraz, turismo ereduak ere iraunkorra izan behar duela entzuten den sasoiotan, udalerri euskaldunetatik gogorarazi egin behar diegu, turismo kontuetan eskumena duten gainerako erakunde publiko guztiei, euskara turismo eskaintzaren erdigunean jartzeak duen garrantzia. Batetik, turismo eredua aldatzen duelako, harremanetan oinarritutako turismo bizia sortuz. Eta bestetik, euskara aintzat hartzen duelako, erakusteko dugun ondare bereziena eta ederrena dela ikusaraziz. Euskal Herria, euskararen herria dela ahaztu ez dezagun.\nragin linguistikoaren ebaluazioa\nEragin linguistikoa aztertzeko tresna berria aurkeztu du UEMAk EHUren ‘Lurraldea eta Hizkuntza’ graduondokoan, gai honetan adituak sortzeko Proiektu zehatzek hizkuntzan duten eragina aztertzeko tresna da Eragin Linguistikoaren Ebaluazioa. EAEko udal legeak proiektuek hizkuntzan duten eragina aztertzeko beharra ezartzen die udalei, eta hasiberria den ildo honetan profesionalak eta adituak trebatzeko bitartekoa da EHUren aditu titulua. Graduondoko horretarako prestatu du UEMAk ELEren bertsio berritua, hainbat ekarpenekin eta zuzenketekin. Hirigintzak eta lurralde antolamenduak hizkuntzan duen eraginaz ohartuta, UEMAk, Kontseiluak eta Gipuzkoako Foru Aldundiak Lurraldea eta Hizkuntza jardunaldiak abiarazi zituzten duela hiru urte. Lurraldea eta Hizkuntza. Hizkuntza eta Lurraldea izeneko lehen jardunaldi haietan, lurralde antolakuntzaren eta hizkun-tza aldaketaren arteko harremana estua dela eta hirigintza proiektuek Eragin Linguistikoaren Ebaluazioa (ELE) moduko azterketa baten beharra dutela nabarmendu zuten antolatzaileek. 2015eko Lurraldea eta Hizkuntza 2. jar dunaldietan (Lurraldea eta Hizkuntza. Erronkak & Tresnak) ELE tresna horren lehen bertsioa aurkeztu zuen UEMAk, Gipuzkoako Foru Aldundiarekin batera. Euskalgintzak eta erakunde publikoek ere bat egin zuten gaiak duen garrantzia nabarmentzerakoan, eta ELEk lege izaera ere hartu zuen iaz, apirilean EAEko Udal Legea onartu zenean. Izan ere, Udal Legeak lege babesa ematen dio Eragin Linguistikoaren Ebaluazioari, hirigintza planek edo gainerako proiektuek hizkuntzan izango luketen eragina aztertzeko beharra ezarrita.\nOndoren, gaiaren lanketa akademikoari jarraipena emanez, ELE tresnaren etorkizuna aztertu zen III. Lurraldea eta Hizkuntza jardunaldietan. Bertan, esperientzia zehatzak aurkeztu, balizko kalteak apaltzeko neurri zuzentzaileez hausnartu, eta ELE tresna legean txertatzeko moduak aztertu zituzten UEMAk eta erakunde antolatzaileek. Herri baten egoera soziolinguistikoan eragin dezakeen edozein proiektuk ELE bezalako tresna ezinbestekoa dutela ikusita, udal arkitektoak, teknikariak eta gaian interesa duten gainerako profesionalak, euskal-tzaleak eta ikasleak formatzeko beharra agerian geratu zen, herrietan eta proiektuetan Eragin Linguistikoaren Ebaluazioa modu zehatz eta profesionalean egin ahal izateko. Horretarako, Lurraldea eta Hizkuntza. Eragin Linguistikoaren Ebaluazioa titulua sortu du EHUk, eta graduondoko horren lehen ikasturtea ari da eskaintzen urriaz geroztik.\n”Proiektuek hizkuntzan izango duten eragina aztertu behar dute udalek EAEko Udal Legearen arabera” Graduondoko horretan irakasle lanetan aritu dira Miren Segurola UEMAko koordinatzailea eta Goizane Arana UEMAko\nteknikaria, eta bien artean landutako ELE tresnaren bertsio zehatza eta berritua aurkeztu dute egunotan. Zehazki, pasa den maiatzean graduondoko ikasleek 3ECTSko lurraldetasun praktikak izan zituzten, ELE tailerra izenburupean. Bertan, Eragin Linguistikoaren Ebaluazioa egiteko tresnaren bertsio zuzendua, eraberritua eta eguneratua aurkeztu zuten. Bi irakasleek nabarmendu zutenez, “EHUren graduondokoan aurkeztu dugun Eragin Lingustikoaren Ebaluazioa, hainbat urtean egindako ibilbidearen ondorioa izan da: Gipuzkoako Foru Aldundiarekin eta Kontseiluarekin hasitako bideari UEMAk eman dio azken bultzada, gaiaren ardura hartuta, baina gaiaren garrantzia ikusi eta honi serio heldu dioten erakunde askoren lana eta unibertsitatearen beraren konpromisoa dago honen guztiaren atzean”. Eragin Linguistikoaren Ebaluazioa tresna berritzeko, UEMAko teknikariek hainbat ekarpen jaso dituzte hilabete hauetan guztietan, iazko jardunaldietan ELE tresna garatzeko eta neurri zuzentzaileak zehazteko beharra ikusi zenetik. Batez ere, lehenago Eragin Linguistikoaren Ebaluazioa egiten jardundako arkitekto, soziologo, teknikari eta hizkuntza aholkularien ekarpenak, iritziak eta zuzenketak izan dira kontuan hartu dituztenak.\nUdalerri euskaldunetako gazteen topaketak izango dira urrian, gazteak euskararen inguruan kontzientziatzeko UEMAren hezkuntza proiektuak eskolatik kanpo ere egingo du bidea udazken honetan. Hezkuntza ez arautuan ere eragin nahian, Salto! Gazte Topaketak antolatu ditu UEMAk, gazteak euskal hiztun gisa sentsibilizatu, kontzientziatu, aktibatu eta ahalduntzeko. Euskaraz bizitzea eta euskararen arnasa zabaltzeko agente bilakatzea sustatu nahi da\nHerritarren kontzientziazioa eta sentsibilizazioa da UEMAren ildo nagusietako bat azken urteotan. Horren baitan, euskararen arnasguneei buruzko hezkuntza proiektua sortu zuen UEMAk duela bi urte, eta amaitu berri den ikasturtean UEMAko herrietako ikastetxe guztietan aritu dira lanean UEMAko teknikariak, Haur Hezkuntzako, DBHko eta Batxilergoko ikasleekin. Ikasleen artean hizkuntza ekologiaren diskurtsoa zabaltzea eta arnasguneen garrantzia nabarmentzea da proiektuaren helburua, gazteei normalizazio prozesuan duten garrantzia ikusarazteaz gain. Proiektua bere osotasunean garatzeko, eta hezkuntza arautuaren mugak gainditu nahian, Salto! Gazte Topaketak antolatu ditu aurten lehen aldiz UEMAk. Urriaren 20tik 22ra izango dira, Orion, eta udalerri euskaldunetako gazteek elkar ezagutzea eta beraien artean euskara oinarri hartuta saretzea da asmoa.\nAzken batean, euskaraz bizi diren gazteek inertziatik kontzientziarako saltoa ematea eta horrekin efektu biderkatzailea sortzea da helburuetako bat, euskararen lurgunea\nhedatzen jarraitzeko. Egitarau erakargarriarekin gazteak gaiaren inguruan sentsibilizatuta, ahalduntze kolektiborako urratsa eman nahi da topaketa hauekin.\nArnasguneei buruzko hezkuntza proiektua. Orain arteko kronologia laburra. 2015ean ikerketa abiarazi zuen UEMAk, udalerri euskaldunetako ikasleek eta irakasleek euskararen eta soziolinguistika edukien inguruan zer-nolako pertzepzioa duten aztertu nahian. Emaitzak bildu eta aztertu zituen. Ikerketaren emaitzetatik abiatuz, arnasguneen hezkuntza proiektua sortu zen. DBHko 3. eta 4. mailetarako unitate didaktikoak eta jarduerak landu eta aurkeztu ziren, hezkuntzako eragileekin eta udaletako euskara teknikariekin\nelkarlanean. Ordudanik, herriz herri irakasleei formazioa eta materiala eman zaie, eskoletan landu dezaten gaia. Batxilergoan, berriz, tailer formatua hartu du egitasmoak. 3 orduko tailerra jasotzen du gela bakoitzak, ordu eta erdiko 2 saiotan banatuta. UEMAko teknikariek ematen dute, ikasgelan. Haur Hezkuntzan, ikastetxe bakoitzari proiektua aurkeztu ondoren, gida didaktikoa eta material osagarria zabaldu zuen iaz UEMAk, Katxiporreta kooperatibarekin elkar-\nlanean. Miren Amurizak idatzitako euskarari buruzko lau ipuin dira gaia lantzeko oinarria. Pirritx, Porrotx, Marimotots eta Pupu eta Lore dituzte protagonista liburuek, eta euskarari buruzko alor ezberdinak. Irailean, Lehen Hezkuntzara Lehen Hezkuntzari dagokionez, 2017-2018 ikasturte hasierarako izango dira prest unitate didaktikoak. Lau saiotan garatuko dira. LH 4. mailarako unitate bat eta LH 6. mailarako beste bat izango dira, eta bakoitzak lau jarduera izango ditu.\nUdalerri euskaldunei buruzko Jardunaldiak, urrian Herriz herri euskararen erabilera datuak neurtu ondoren, euskararen arnasguneen inguruko eduki teorikoa zabaltzeko helburua izango dute urrian izango diren jardunaldiek. UEMAk eta Soziolinguistika Klusterrak antolatu dituzte, elkarlanean, UEUren babesarekin. Sasoi batean urtero egiten zen Udalerri Euskaldunen Eguna bi urtean behin egitea erabaki zuen iaz UEMAren zuzendaritza batzordeak. Urte batean Udalerri Euskaldunen Eguna egitea, eta hurrengoan UEMArekin lotura duen gairen bati buruzko jardunaldiak antolatzea, hain zuzen ere. Aurten izango dira jardunaldi horiek, urriaren hasieran, eta udalerri euskaldunen ezaugarriak, erronkak eta kale erabileraren inguruko azken neurketak izango dira aztergai. Izan ere, UEMAko kide diren udal guztietako euskararen erabilera datuak neurtuko ditu UEMAk aurten. Herri askotan, kale erabilera neurtuko den lehen aldia izango da, gainera. Behin datu horiek eskuetan, izanda euskararen arnasgune diren herriak tipologia zehatzen arabera sailkatzeko eduki teorikoa zabaltzeko helburua izango dute jardunaldiek.\nUrriaren XXean izango da â€˜Arnasguneak eta udalerri euskaldunakâ€™ izeneko jardunaldia, Donostian.\nUdal Legea nola garatu eta zehaztu aztertzeko lanean ari da UEMA, beste zenbait erakunderekin EAEko Udal Legeak euskararen inguruko hizkuntza politika aurrerakoiagoa egiteko lege babesa eman zien iaz udalei. Udal Legean araututakoa, ordea, neurri zehatzetara eraman behar da orain, benetan eraginkorra izan dadin. Horretarako, UEMA eta hainbat erakunde publiko lanean hasi dira gai honen inguruan. Zehazki, UEMA, Eudel, Gipuzkoako Foru Aldundia eta EHU hasi dira lanean. Eusko Jaurlaritzarekin Udal Legea garatzeko egin beharreko bidea zehaztea da helburua.\nErrenta aitorpena euskaraz egiteko kanpaina egin du aurten ere UEMAk, udalekin elkarlanean 2016ko errenta aitorpena egiteko kanpaina amaitzear da Araban, Bizkaian, Gipuzkoan eta Nafarroan. Aurten ere, udalekin elkarlanean, UEMAk kanpaina berezia egin du herritarrek errenta aitorpena euskaraz egin dezaten. Dena dela, gehiengo handi batek autolikidazio proposamena jasotzen du gaur egun, eta horri eman nahi izan dio aurten garrantzia UEMAk, errenta euskaraz egiteko orain arteko kanpainek mezua zehazteko beharra zutela hausnartu ondoren udaletako euskara teknikariekin. Hainbat udalek egin dute bat kanpainarekin, tokian tokiko elkarte eta eragileekin batera. eragileez gain.\nErrenta aitorpena euskaraz egitea sustatzeko aurten UEMAk egin duen kanpainaren irudia.\nErrenta aitorpena euskaraz egiteko kanpainarekin, herritarrek administrazioarekin dituzten harremanak euskarazkoak izan daitezen bultzatu nahi izan dute aurten ere UEMAk, udalek eta beste hainbat erakunde publikok. Izan ere, errenta aitorpena euskaraz eginda, administrazioaren euskalduntzea ere bultzatzen da. Aurten ere, errentaren gaineko aitorpena egiterakoan, zergadunek hainbat bide izan dituzte euskaraz egiteko, eta modu errazean gainera: lehen urratsetik zein hizkuntzatan egin nahi duten aukeratu aha izan dute, eta euskaraz egiteko ez dago aparteko zailtasunik. Administrazioa euskalduntzeko duen eraginagatik, euskararen normalizaziorako bidean udalerri euskaldunak egiten ari diren beste urrats bat da errenta aitorpena ahalik eta herritar gehienek euskaraz egitea. Urratsa sendoa izan dadin, ordea, herritarren babesa eta parte-hartzea beharrezkoa da, eta hautu horretan eragin nahi izan du aurtengo kanpainak, euskarak dagokion lekua izan dezan administrazio publikoan ere. Errenta aitorpena egiteko hainbat modu daude, eta lurralde bakoitzeko foru ogasunaren arabera webguneak, telefonoak eta gainerakoak aldatzen diren arren, moduak antzekoak dira kasu guztietan, eta horietan euskararen aldeko hautua egitea da kanpaina honekin lortu nahi dena..\nGabiria eta Igorre ere UEMAko kide dira dagoeneko Ekainaren 10ean egin zuen batzar nagusia UEMAk, eta bi udal berri onartu zituen mankomunitatean: Gabiria eta Igorre. Bi udal herri hauek gehituta, 245.000 biztanleko lurgune euskalduna osatzen dute dagoeneko UEMAko kide diren 84 udalen artean. Hirigintza proiektu berriek hizkuntzan duten eragina arautzearena izango da neurri zehatzetara ekarri beharreko gaietako bat, beste askoren artean.\nPasa den urteko apirilaz geroztik indarrean den EAEko Udal Legearen balorazio positiboa egin zuen iaz UEMAk, udalei euskararen inguruko hizkuntza politika garatzeko eskumena eta lege babesa ematen diela iritzita. Udal Legeak euskararen inguruan bildu zituen hainbat artikulu, arnasguneen zaintzarako UEMAk egindako bidearen eta lanaren isla direla nabarmendu zuen UEMAk orduan, baina gogorarazi zuen neurri zehatzak ere behar direla legea garatzeko. Neurri horiek nola zehaztu eta hurrengo urratsak nola landu aztertzeko, hainbat erakunde publiko elkarlanean hasi da, eta horien artean dago UEMA ere. Gipuzkoako Foru Aldundia, Eudel eta UEMA hasi dira lanean, zuzenbidean adituak diren EHUko aholkulariekin. Gaia Eusko Jaurlaritzaren eskumenekoa denez, hizkuntza politikako koordinazio batzordean honen inguruko lantaldea sortzea proposatu diote gainerako erakundeek EuskoJaurlaritzari.\nUEMAko kide diren udaletako alkateak eta zinegotziak, pasa den ekainaren 10ean, Zestoan, Igorreko eta Gabiriako udal ordezkariekin, bi herriak mankomunitatera gehitzea onartu zuen batzar nagusiaren ostean.\nUEMAren lurgunea zabaltzen eta sendotzen doa. Oraingoan, bi herri gehitu dira: Igorre eta Gabiria. Agintaldi honen hasieran 72 udal ziren UEMAko kide [Ezkio eta Itsaso banandu egin dira ordudanik], baina azken bi urteotan 11 herri gehiagok erabaki dute UEMAko kide izatea: Dima, Ea, Ziortza-Bolibar, Legorreta, Areatza, Larrabetzu, Ataun, Mendaro, Errezil, Gabiria eta Igorre. Bi herri berriek ilusioz hartu dute erronka, herrian euskara sustatzeko eta sendotzeko lanerako bidelagun eta lanabes berriak izango dituztela jakinda.\nMerkataritzan eta ostalaritzan hizkuntza paisaia euskalduntzeko eskaerak, gorantz\nUdalerri euskaldunetan, gero eta gehiago dira UEMAk eta udalek eskaintzen duten laguntzari esker hizkuntza paisaia euskaratzen duten dendak, tabernak eta jatetxeak. Euskara lehenesteko hainbat arrazoi dituzte merkatariek eta ostalariek\nMerkealdi garaian bezala, udaren atarian ere UEMAk gutuna bidali die bertako kide diren udalerrietako merkatariei eta ostalariei, zerbitzuak euskaraz eskaini ditzaten duten laguntza nabarmenduz. Izan ere, dendak eta tabernak udalerri euskaldunen irudi eta erakusleihoa ere badira hein handi batean, eta horregatik UEMAk eta bertako kide diren udalek ahalegin berezia egiten dute hizkuntza paisaia eta zerbitzuak euskalduntzeko. Euskara lehenesteko hainbat arrazoi eta argudio azaldu ondoren, UEMAtik eta udaletatik jaso ditzaketen zerbitzuen berri eman zaie merkatariei eta ostalariei, euskaraz aritzeko erraztasun guztiak izan ditzaten. Ondoren, jasotako eskaera guztiak bideratu, eta dozenaka kartel eta euskarri diseinatu eta zabaldu ditu UEMAk herriz herri, denda edo taberna bakoitzaren beharren arabera pertsonalizatuta.\nUdalerri euskaldunen berri, egunero: sarean etenik gabe jaso daiteke UEMAren informazioa UEMA.eus webgunean ez ezik, twitter, facebook, instagram, issuu eta antzeko sare bideetan etenik gabe zabaltzen ditu UEMAk udalerri euskaldunei buruzko albisteak.\nWebgunea: uema.eus 路 Twitter: @uema_eus 路 Facebook: UEMAeuskaraz 路 Issuu: uema_eus 路 Instagram: UEMA_eus\nUEMAren Berripapera, 45. zenbakia


Ardoarekin egiten den moduan, kafeak ikuspegi organoleptikotik ebaluatzeko modu bat dago: DASTATZEA.\nKafeak dastatzean hainbat ezaugarri ebaluatu behar ditugu:\n– Usaina: alea ehotzean.\n– Aroma: infusioa usainduz.\n– Gustua: infusioa dastatuz\n– Sudur atzekoa: kafea zurrupatzean ahoan lurrunak duen indarra.\n– Zapore ondokoa: edan den kafea jaurti ondoren.\n– Trinkotasuna: edariaren dentsitatea eta ehundura hartzen dira kontuan.\nKafea dastatzeko funtsezko bi modu daude: dastatze brasildarra, herrialde ekoizleetan erabiltzen dena, eta Espresso dastatzea, kontsumitzaileak egiten duena.\nKafearen jatorri diren herrialdeetan gehien erabiltzen den dastatze-metodoa da. Ez da edateko prest dagoen kafea dastatzen baizik eta infusio arin bat, non kafearen ezaugarri gehienak ebalua daitezkeen.\nInfusioarekin batera ale berdea eta ale txigortua aurkezten dira erretilu batean. Alea txigortu aurretik eta ondoren nolakoa den ikusteak informazio garrantzitsua emango digu ondorengo dastatzerako. Dastatzea hasteko, ale txigortu ehoaren usaina baloratzen da. Usainak alearen freskotasuna eta zahartzeak eragindako garraztasunik ote dagoen adieraziko digu.\nInfusioa prestatzeko, irakite-puntuan dagoen ura duen kristalezko kikara batean 8 gramo kafe eho oso lodi botako dira. Hasieran ur gainean geratzen da kafea, baina ondoren behera joaten da. Kafea koilararekin nahastu eta ur gainean geratutako kafea kendu behar da eta koilararekin infusiotik pixka bat hartu eta dastatu. Koilara zabala, biribila eta zilarrezkoa erabiliko da.\nEzpainak txistu egitera joango bagina bezala jarri eta likidoa zurrupatuko dugu. Bortizki zurrupatuko dugu, aho barruan lurrunketa antzeko bat gertatzeko.\nGure aurrean dastatze-orri bat edukiko dugu. Orri horretan bilatu behar ditugun ezaugarriak ikusiko ditugu eta 1etik 10era sailkatuko ditugu. Alderdi hauek hartuko ditugu kontuan:\n– Azidotasuna mingainaren alboetara detektatzen da.\n– Garraztasuna mingainaren atzealdean.\n– Gozotasuna mingainaren puntan.\n– Ukitu gaziak mingainaren aurrealdean, alboetara.\nAipatutako zati guztiak ahoan kokatzen ikasteko azukrea, limoia, gatza eta Bitter-a erabil ditzakegu. Zapore guztiak ez dira batera detektatzen:\nLehenik eta behin zapore gozoak agertzen dira, gaziak agertzen dira ondoren, azidoak beranduago eta garratzak azkenik (10 segundo inguru itxaron behar da).\nPuntu honetara iritsita, azidotasuna kafearen ezaugarri positibo bat dela azpimarratu nahi dugu, izan ere, bizitasuna ematen dio kafeari eta azidotasunik gabe nortasunik gabeko kafe bat edukiko genuke.\nTrinkotasuna funtsezko alderdi bat da kafe bat baloratzeko orduan. Trinkotasunak ez du zerikusirik zapore indartsuaren sentsazioarekin. Ukimenezko sentsazio bat da, edariaren dentsitateak eta elementu esekiek, gantzek eta olioek batez ere, eragindako sentsazio bat.\nESPRESSO KAFEA DASTATZEA\nDastatze brasildarraren kasuan infusioa hartzeko prest ez dagoela ikusi dugu. Espresso kafearen dastatzean, berriz, Espresso kafe baten funtsezko parametro guztiak baloratuko ditugu: krema, trinkotasuna eta dastatze brasildarrean definitutako ezaugarri organoleptiko guztiak.\nKasu honetan, kafe-zurrupada bakoitzaren ondoren ahoa ondo garbitu behar da, espresso kafeak ahoa gehiegi betetzen baitu.\nKafea azukrearekin dasta daiteke, dastaketa egingo duen pertsona ohituta badago, baina, edozein modutan, dastatuko diren kafe guztietan azukre kantitate bera disolbatuko dela ziurtatuko da.\nExpresso kafearen ezaugarri bat bere krema da. Krema hori kafearen olioak presioko ur beroarekin emultsionatzean lortzen da. Kremaren forma, kolorea eta sendotasuna, estrakzioa egiteko moduaren eta erabilitako kafearen kalitatearen adierazle dira. Krema iluna bada, nahasketan Robusta kafe gehiegi dagoela edo Torrefaktu kafea dagoela esan nahi du.\nKremak 2 mm-ko lodiera iraunkorra eta trinkoa eduki behar du eta arbendol-kolorekoa izango da, tigrearen itxura ematen dion puntu beltz batzuekin. Kremaren sendotasun-maila ikusteko modu bat, gainean azukre-koilarakada bat jartzea eta krema zeharkatzen duen denbora neurtzea da.\nDastaketa egiteko, zurrupada bortitza egingo da, dastatze brasildarrean bezala, lehen definitu ditugun zaporeak bilatzeko.\nKafe azidoa kalitatearen sinonimoa da, altuerako Arábica kafe baten sinonimoa da. Zenbat eta azidotasun gehiago, orduan eta altuera handiagoa.\nKafeak garraztasuna badu, Robusta kafeak erabili direla esan nahi du: zenbat eta gehiago, orduan eta garraztasun handiagoa. Puntu honetara iritsita, oso garrantzitsua da alearen txigortze-mailari buruz lortu dugun informazioa. Izan ere, gehiegi txigortuz gero, Arábica kafea garratza izatea gerta daiteke.


Centro Internacional de Microcirugía\n952 473 515 | microcirugiadecolumna@gmail.com\nHERNIA DISKAL LUNBARRA\nETA HERNIA DISKAL\nESPAZIO FALTA INTRAESPINALA\nHERNIA DISKAL ZERBIKALA\nHERNIA DISKAL DORTSALA\nKANAL LUNBAR ETA ZERBIKALEKO\nFINKAPENA JASAN ETA MIN\nHERNIA DISKALAREN NUKLEOTOMIA\nMIKROKIRURGIA BIDEZKO KANAL\nMIKROKIRURGIA BIDEZKO KANAL MEDULARRAREN DESKONPRESIOA\nDISKO INBERTEBRALAREN ORDEZKAPENA\nBizkarrezurra gure gorputzaren ardatza da. Buru-hezurretik beherantz doazen 7 bertebra zerbikalez (C), bularraldeko eta biriketako 12 bertebra dorsales (D), bizkarrezurraren behekaldean duden 5 bertebra lunbarrez (L), eta azkenik, kokzixa, gure aintzineko historiaurrekoen eskeletoaren amaieraren aztarna.\nBertebren artean( C2/3 tik hasita) disko kartilaginosos inbertebralak daude. Gorputzaren karga estatiko guztia bizkarrezurrak jasaten du, burutik hasi eta pelbisera bitartean handituz, horregatik zenbat eta beherago egon bizkarrezurrean are eta handiagoak dira disko inbertebralak. Bizkarrezurraren kurbatura naturalak S terdi baten forma du. Zerbikalen eta lunbarren kurbadura aurrerantzakoa da, dorsal aldekoa berriz atzeruntzakoa.\nBuru-hezur eta zerbikalen arteko lotura, burua, lehen eta bigarren vertebren artean oso desberdina da bizkarrezurra osatzen duten beste atalekiko. Elkargune eta bertebra hauetan gauzatzen dira buruaren mugimendu gehienak. Bestalde, sakro hezurrak eta kokzixak ez dute disko inbertebralik.\n20-25 urte bete ondoren, gizakien disko inberebralak degeneratzen joaten dira. Arrazoi nagusia, gazte eta heldu gazteen diskoak zirkulazioaz hornitzeari uztean datza. Diskoaren tamainaren errekuperazio hoberena, etzandako posizioan jasotzen den jarioak bakarrik eman dezake. Diskoak, esponja batean moduan lan egiten du, berarengan presio minimo bat eragindakoan jarioa xurgatuz. Egunaren zehar, diskoak bere jario-iturria galtzen du eta honekin, elastikotasuna ere bai. Diskoa inguratzen duen ehun kolagenoak ere bere egitura galtzen du eta horren ondorioz haragi-etena eragiten da. Haragi-eten hauekin, diskoa kanpora irten liteke eta sustrai nerbiosoak edota medula espinala mindu. Adin arazoengatik edota berezko degenerazioagatik diskoak beharrezko dituen gorputzaren fluidoak xurgatu ezin dituenean bere altuera galtzen du eta honek artikulazio inbertebraletan presioa handiagoa eragiten du. Hau izaten da mugimendu bat egitean bizakarraren behekaldean somatzen den minaren jatorria. Natura, egoera egonkortzen saiatzen da artikulazio hauek garatuz sorturiko presioa gutxitzeko helburuarekin eta honek estenosi foraminala eta espinala ondorioztatzen ditu. Batzuetan, inestabilitate bertikala ere sortu daiteke.\nBIZKARREKO ARAZOAK DITUZU?\nAzken urteotan, bizkarrezurreko arazoie buruzko aurkikuntza, diagnostiko eta minen tratamenduari dagokion garapen nabarmena jasan dugu. Dr. med. Hans D. Geipert medikuak, bere espeizalitatea bizkarrezurraren sailera bideratu zuen, honela, ebakuntza berrien teknikak sortuz eta arlo horretako aurrerapenen epizentro izanik nazioarte mailan.\nBerrikuntza hauek oso baliozkoak dira minimoki inbasiboak deritzaien bizkarrezurreko ebakuntzetarako. Gaur egun, ebakuntza mota honekin lortzen dira emaitzarik onenak, baita pazienteari ondorio txikienak eragiten dizkionak ere. Beraz, teknika honi esker ospitalizazio denbora % 50eko portzentai inguruan murrizten da. Sistema honek, gogorragoak eta postoperatorio luze eta mingarriagoak dituzten modu tradizionaleko ebakuntzak ordezkatzen ditu.\nHonela, endoscopía bidezkoa ebakuntza egin eta urrengo egunean, pazientea bere etxera itzul daiteke. Estenosia kentzeko eginiko ebakuntza konplexuagoetan ere, ospitalizazioa 2 edo 3 egunekoa besterik ez da izaten normalki. Hau da, arlo kirurgiko bakar batean espezializatu izanaren eta azken hamarkadan pilatutako esperientziaren emaitza.\nHans D. Geipert medikuaren taldea zure eskura dago bizkarreko edozein arazori buruzko planteamendua egin ahal izateko ondorengo zerbitzuak eskeiniz.\nKontsulta baterako zita hartu, erresonantzia magnetikoarekin lagundutako edo gabeko miaketa, patologia bakoitzari egokitutako erreabilitazio pertsonalizatua eta ebakuntza eguna zehaztea hala behar izan ezkero.\nGure eguneroko errutinan, bizkarrezurari dagokion era guztietako patologiak tratatzen ditugu eta kasu zail edo konplikatuek, guretzat ez dute inongo trabarik adierazten.\nHorregatik, 3 oinarritan ezartzen den diagnostiko zehatz bat eskeintzen dugu: Lehenik, pazientearen historial kliniko zehatzean oinarritzen gara.\nOndoren, pazientearen esplorazio kliniko eta neurologiko sakon batean. Eta azkenik, gaur egungo teknologi berrietan, adibidez, bereizmen handiko Erresonantzia Magnetiko Nuklearra, kasu batzuetan Erradiografia RX baten laguntzaz joan behar du.\nNork diagnostikatu, aholkatu eta operatzen du pazientea?\nDr. med. Hans D. Geipert medikuaren taldeak era bateratuan lana egiten du talde trinko bat osatuz eta beti bere ardura eta kontrolpean. Pazientea guregana etortzean, diagnostikoen mediku zuzendariak, miaketa egin ondoren aholkatzen du eta modu pertsonal batean, kasu bakoitzaren arabera bere informea baloratzen du eta behar izan ezkero beste frogaren bat proposatzen du.\nJasotako emitzekin, estudio zehatz-mehatz bat lantzen da kirurgia eta terapeuten taldearekin batera eta kirurgia beharrezkoa ez den kasutan, terapia egokia ezartzen da.\nArazoa kirurgia bidez bakarrik konpon daitekenean, dortsal eta lunbarretako ebakuntza Hans Dieter Geipert medikuak egingo luke, beti ere pazienteak erabaki ondoren jakina.\nBestalde, arazoa lepo aldean eta zerbikaletan izan ezkero, ebakuntza Priv. Doz. Dr. Andreas M. Frank medikuak eramango luke aurrera. Mediku izateaz gain, minimoki inbasiboa den Neurokirurgian espazialista da eta Neurologian katedraduna.\nTelefonoz: 952 473 515 - 649 59 10 57\nE-Mail bidez: microcirugiadecolumna@gmail.com\nCalle Emilio Arrieta 19 entresuelo izquierda\nCalle Emilio Arrieta 19, entresuelo izquierda,31002 Pamplona\nCopyright 2014 CimSpain Aviso Legal Política de Privacicad


Huawei Mate 9 berriaren irudi batzuk iragazten dira | Gadgeten berriak\nHuawei Mate 9 berriaren zenbait irudi iragazi dira\nHuawei mate 9 berria sarean ikusten da berriro eta oraingoan erabiltzaile zorrotzenek dirua izateagatik gustuko dituzten gailu horietako baten argazkiak dira. Aurkezpen ofizialen hilabetea nahiko gertu dago eta Berlingo IFA atea joaz, fabrikatzaileak produktu berriak erakusteko bidea prestatzen ari dira eta hori filtrazioen, zurrumurruen eta hainbat zehaztapenen sinonimo da. Gaur Huawei Mate 9-ren argazkia dugu mahai gainean dena aurreikusita badago, irailaren 2tik 7ra aurkeztuko da Alemanian.\nMomentuz ez dago data zehatzik, beraz, ez dugu baieztatzen ekitaldi bikain honetan erakutsiko denik, baina horretarako aukera ona izan daiteke. Nolanahi ere, enpresa txinatarra gailuaren aurreko bertsioa hobetzeko prest egongo da eta izango du 12 megapixeleko kamera bikoitza enpresaren beste eredu batzuetan ere ikus dezakegu, hala nola Huawei P9 eta 8 MP aurrealdeak selfie onak lortzeko.\nHori guztia 5,9 hazbeteko FullHD pantailarekin, Kirin 970/960 prozesadorearekin, 4 GB RAM eta 64 GB barne memoriarekin batera. Nolanahi ere, gailu berri honen inguruko filtrazioek laster gizartean aurkeztuko dela pentsarazten digute eta orduan ikusiko dugu zer onarpen duen gaur egun aukeran dugun terminal kopuruaren artean. Gaur egun erabiltzaile askorentzat funtsezko datuak (ez denak, jakina) gehitzen dituztela da kamera ona kalitatezko argazkiak ateratzeko eta bere prezioa ez dela gehiegi igotzenHori ondo eginez gero, arrakasta ziurtatu daiteke.\nArtikuluaren bide osoa: Gadgeten berriak » telefonia » Telefono mugikorrak » Huawei Mate 9 berriaren zenbait irudi iragazi dira\nCurvy maitemindu egingo zaituen hirurogeita hamarreko hamarkadako aireportuko kabina da\nBloomberg-ek dio 2017ko iPhone-ak ez duela etxeko botoi fisikorik izango


Denda: Larratxo pasealekua 26, 20017 Donostia Tel.: 943 397845 Lantegia: Zuaznabar kalea, Ugaldetxo industrialdea, 20.180 Oiartzun. Tel.: 943 492956\nGiro pertsonalizatuak eta funtzionalak sortzen ditugu\nTeknologia eta erosotasuna. Berrikuntza zure zerbitzura\nIrtenbideak emateko diseinatuak. Konbentzitzeko pentsatuak\nFuntzionatzen duten ideiak\nEgiguzu kontsulta inolako konpromisorik gabe. Zure eskura gauzkazu edozein zalantza argitzeko. Espazio bakoitzak aukera unibertso bat du bere baitan. Aurki itzazu!\nGremio guztiak koordinatzen ditugu\nArmairuak, zoruak eta ateak ere egiten ditugu\nOhar honen bidez, egoitza soziala Zuaznabar kalea, Pol. Ugaldetxo · 20.180 Oyarzun (Guipuzkoa) helbidean duen CARPINTERÍA MOLÁS enpresak izaera pertsonaleko datuen (aurrerantzean 'datu pertsonalak') babeserako bere politikaren berri ematen die bere jabetzako Interneteko atarien erabiltzaileei (aurrerantzean,'erabiltzaileak' eta 'ataria'). Horrela, erabiltzaileek beraiek boluntarioki eta era askean erabaki ahal izango dute Interneteko atarian izena ematerakoan edo bertako zerbitzuren bat erabiltzerakoan eskatzen diren edo lor daitezkeen datu pertsonalak eman nahi dituzten edo ez. CARPINTERÍA MOLÁSek datuen babeserako honako politika hau legegintzako edo jurisprudentziako berrikuntzei edo industriaren jarduerei egokitzeko aldatzeko eskubidea gordetzen du. Horrela gertatuz gero, CARPINTERÍA MOLÁSek honako orrialde honetan emango ditu aditzera ezarritako aldaketak; betiere indarrean jarri baino lehenago.\nCARPINTERÍA MOLÁSeko oinarrizko helburuetako bat izaera pertsonaleko datuak babestea eta intimitatea errespetatzea da, eta hori bere 'informazio sistemen segurtasun politikan' jasota dago.\nCARPINTERÍA MOLÁSek datuen babeserako araudia betetzen duela bermatzen du, bereziki azaroaren 13ko Datuen babeserako 15/1999 Lege Organikoa. Horregatik, legearen mendeko izaera pertsonaleko datuen tratamendu automatizatuan segurtasuna eta konfidentzialtasuna bermatzeko neurriak ditu ezarrita.\nFitxategi horren xedea erabiltzaileek eskatutako informazio komertziala idatziz, telefonoz edo bitarteko elektronikoz komunikatzea ahalbidetzea da. Galdetegia beteta, erabiltzaileak baimena ematen du CARPINTERÍA MOLÁSek jasotako datuak bere taldeko beste enpresei lagatzeko, betiere emandako zerbitzua hobetzeko asmo hutsarekin eta izaera pertsonaleko datuak babesteko Espainiako araudia betez. Erabiltzaileak edozein unetan baliatu ahal izango ditu bere datu pertsonalak ikusteko, zuzentzeko eta ezabatzeko eskubideak. Datuak tratatzearen aurka ere azaldu ahal izango da. Horretarako, idatzizko komunikazio bat bidali beharko du Zuaznabar kalea, Pol. Ugaldetxo · 20.180 Oyarzun (Guipuzkoa) helbidean egoitza duen departamendu komertzialera.\nCARPINTERÍA MOLÁSek cookieak erabil ditzake erabiltzaileak atariko web orri eta guneetan nabigatzen ari diren bitartean. Atarian erabil daitezkeen cookieak ordenagailu zehatz baten nabigatzailearekin bakarrik lotzen dira; hau da, erabiltzaile anonimo bati lotzen zaizkio eta ez dute erabiltzailearen izena eta abizena ematen. Cookiei esker, CARPINTERÍA MOLÁSek erregistratutako erabiltzaileen nabigatzaileak ezagut ditzake haiek lehen aldiz erregistratu ostean; hain zuzen ere, horrek ahalbidetzen du erregistratutako erabiltzaileak beraientzat esklusiboak diren gune eta zerbitzuetara sartu ahal izatea bisitaldi bakoitzean erregistratu beharrik izan gabe. Erabilitako cookiek ezin dituzte beste hornitzaile batzuk sortutako cookie artxiboak irakurri. Erabiltzaileak cookieak jasotzen ari dela ohartarazteko eta bere disko gogorrean cookieak instalatzea eragozteko konfigura dezake bere nabigatzailea. Aukera horren inguruko informazio gehiago eskuratu nahi izanez gero, kontsulta itzazu zure nabigatzailearen gid\taliburuak eta argibideak. Ataria erabiltzeko ez da beharrezkoa erabiltzaileak CARPINTERÍA MOLÁSek bidalitako cookien instalazioa baimentzea; hori bai, horrela egiten ez badu, erregistroa eskatzen duen zerbitzu bakoitza erabiltzeko erregistratu beharko du.\nCARPINTERÍA MOLÁSek Zuaznabar kalea, Pol. Ugaldetxo · 20.180 Oyarzun (Guipuzkoa) helbidean du egoitza soziala, xxxxxxxxx da bere IFK zenbakia eta Donostiako merkataritza erregistroan dago erregistratuta, xxxx liburukian, xxx. folioan, SS-xx.xxx. orrian, 1. inskripzioan.


Lurraldetasun tentsioak | Iritzia | Berria\n2021eko urriak 14 - @MikelR28\nErresuma Batuaren lurraldetasun auziak tenkatu ditu brexit-ak. Irlandako mugan sortuko litzatekeen arazoa saihesteko protokoloa sinatu zuten EB Europako Batasunak eta Erresuma Batuak duela bi urte, baina Boris Johnson lehen ministroaren aholkulari buru izan zenak, Dominic Cummingsek, adierazi du Johnsonen intentzioa zela sinatutakoa ez betetzea, Ipar Irlanda Britainia Handiari lotuta mantentzeko Londresek nahi duen modura.\nBrexit-aren arkitektoak jakitun al zeuden, EBtik ateratzeko prozesua sustatu zutenean, erresumaren lurraldetasun tentsioak berpiztuko zituztela? Eta EBk argi al du bere jarrera tentsio horiekiko? Eskoziako Gobernua bigarren independentzia erreferendumerako bidea nondik urratu argitu nahian ari da. EBk ez du gauza handirik erran Eskoziaren inguruan, oraingo egoeran ez baitio zuzenean eragiten, eta, teorian, batasuna ez baita independentismoen lagun.\nIrlandan, ordea, saihetsezinezkoa zaio erabakiak hartu eta, beharrezkoa bada, Erresuma Batuarekin gatazka zuzenean sartzea. Eta bi aldeek uharte horri buruz duten desadostasun ororen emaitza da EBk Erresuma Batuaren lurraldetasun auzian tentsioa gehitzen duela. Giroa ezegonkorra den bitartean, Irlandako eta Eskoziako nazionalismoek beren kartak jokatzeko abaguneak izanen dituzte. Baina EBk ere baditu lurraldetasun auziak bere barrenean. Hasiko al da agertzen, epe laburrean, mamu errusiarraz gain, mamu ingelesik gatazka horietan?


Urretxu-Zumarraga Ikastola | Kilometroak 2018 - Zubiak batuz\n1966ko urriaren 3an ireki zituen ateak Urretxu-Zumarraga Ikastolak, orduan Lourdesko Ama Ikastola. Seme-alabak euskaraz hezteko eredu propio eta berri bat sortu nahi, eta guraso talde batek Pasiotarren babesean jarri zuen abian proiektu berria.\nHiru eta sei urte bitarteko ehun haur inguru bildu ziren 1966ko urriko lehen egun haietan Lourdesko Ama Elizaren lokaletan. Urretxu-Zumarragan, neskak eta mutilak elkarrekin heziko zituen lehen ikastetxea izan zen Ikastola. Baliabide urriekin eta kreatibitatea landuz hasi ziren ume haiei heziketa ematen. Hasierako urteak zailak izan ziren arren, aurrera egitea lortu zuten, eta denbora gutxian arrakasta handia lortu zuen.\nPobretasunean bada ere, ikastolaren sustraiak sendotuz joan ziren. Pasiotarren babesean sortutako proiektua apurka-apurka bere bide propioa egiten hasia zen. Gurasoek ikastolaren titularitatea lortu eta gero, eta 80. urte hasieran zuzendaritza-aldaketa egin zen.\nUrte horietan guztietan Urrretxu-Zumarraga Ikastolak lan eskerga egin zuen edukiak sortzen. Euskarazko materialik ez, eta Ikastolako irakasleak ikasleentzako materialgintzaren sorreran murgildu ziren. Euskal Herriko ikastola gehienetan erabilitako liburuek Urretxu Zumarraga Ikastolan izan zuten sorburua.\n80. hamarkadan mugarri berria izan zuen Ikastolak, eta Batxilergoa euskaraz ikasi ahal izateko aukera zabaldu zien ikasleei Garaialde Lizeoan. Ondoren, haurtzaindegiaren sorrerarekin, hezkuntza eskaintza 0-18 urte bitartean zabaldu zuen.\nEgun, kooperatiba Integrala de Urretxu Zumarraga Ikastola eta 683 familiek, 1.079 ikaslek eta 95 langilek osatzen dute. Ikastola buru-belarri murgilduta dago metodologia berrien ezarpenean, eta horri lotutako espazio berrien diseinuan. Lehen pausoa jada emana du Haur Hezkuntzara zuzendutako eraikin berriarekin. Hortik aurrera, Ikastola osoa berrituko da hainbat fasetan, hezkuntza eredu pedagogiko bateratua eskaintzeko 0-18 urteen artean.


Estereotipoak apurtuz | Bizigiro | Berria\nHIZKUNTZA GUTXITUETAKO HEDABIDEAK (VI)\nMaia hizkuntzak hiztunak galdu ditu azkeneko urteetan. Yuuyum irratiak egoerari buelta eman nahi dio. Internet bidez emititzen dute, eta Mexikoko eta AEBetako entzuleen mezu ugari jasotzen dituzte.\nElisa Chavarrea Chim esatariak Jaalk'ab Tuukul literatur saioa egiten du Yuuyum irrati maian. YUUYUM Tamaina handiagoan ikusi\nGure hizkuntzan egin dezakeguna eramaten dugu irratira: informatu, kantatu, entzun, protesta egin, seinalatu, hausnartu eta batu». Hala dio Yazmin Novelok, Yuuyum irratiko esatariak —irratiaren ekoizpen lanetaz ere arduratzen da—. Maiaz emititzen du irratiak, Meridatik (Yucatan, Mexiko). 2016ko otsailaren 22an hasi zituzten emankizunak, eta Novelok nabarmendu du herritar askoren borondateari esker ari direla aurrera egiten. «Irratian parte hartzen dugunok ez dugu soldatarik jasotzen. Horren eraginez, batetik, askoren batuketa da irratiaren emaitza. Baina, bestetik, zailtasunak ditugu aurrera egiteko, irratian ari garenok ezin diogulako proiektuari nahi adina denbora eskaini», gaineratu du.\nIrratiak Internet bidez baino ez du emititzen. Programa gehienak astelehenean egiten dituzte, 17:00etatik 22:00etara —gero, entzuleen eskura izaten dira www.yuuyum.org webgunean—. Kan Maaya irratsaioan, Mirna Canul eta Tere Pool esatariek maieraz ikasteko eskola praktikoak ematen dituzte astero; maia herriaren pertsonaia garrantzitsuen inguruko irrati-nobela bat egiten dute; Guadalupe Chan kazetariaren esku gelditzen da asteroko albistegia; Elisa Chavarreak, berriz, literatura maiari buruzko Jaalk'ab tuukul saioa egiten du; Novelok eta Socorro Cauichek xKumalo'ob saioa gidatzen dute —askotariko gaiak lantzen dituzte ikuspegi feministatik—; eta Jose Icek, Orlando Balamek eta Betty Gomezek idazle maien testuak errezitatzen dituzte Ki'ichkelem T'aan saioan. Saio hori eta maia ikasteko programa elebidunak dira, eta gainontzeko guztiak maia hutsean egiten dituzte.\nNovelok nabarmendu du irratia kolektibo bat dela eta ez dutela egitura hierarkikorik. «Lanak banatu ditugu, baina saiatu gara partaide bakoitza bere lan erritmora egokitu dadila eta bere interes profesionalen arabera har ditzala betebeharrak».\nYuuyum irratiko partaideak pozik daude, gizartean erantzun ona izaten ari direlako. «Ez gara bakarrik maia hiztunentzat ari, eta ez ditugu soilik Mexikotik jasotzen mezuak. AEBetan bizi diren maiek entzuten gaituzte: Portlanden, San Frantziskon, Los Angelesen, Seattelen eta Arizonan. Hartzaileentzat, Yuuyum irratia entzutea haien sustraiekin berriro konektatzea bezala da», azaldu du Novelok. Irratiak orri bat du Facebooken, eta entzuleek iruzkin asko idazten dituzte. «Motibatzailea da, erakusten digulako entzuleak adi daudela».\nGaineratu du irratiko denek argi dutela zeintzuk diren irratiaren helburuak: «Gure hizkuntza ikusarazteko tresna izatea, erabilerarako espazio bat sortzea, eta maia izatearen estereotipoen aurka rol aglutinatzailea jokatzea». Irratiko partaideen artean, bestalde, hainbat jatorri eta ogibidekoak daude. «Maia herria pobrea eta itxaropenik gabekoa delako ideia zabaldua hankaz gora jartzen du horrek», dio esatariak.\nHelburuen artean, berriz, orain arteko kolektiboa figura juridiko egonkortu bihurtzea dute.


Aldebiko Inbertsio Hitzarmenak: Globalizazio Neoliberalaren funtsezko tresna — Manu Robles Arangiz Fundazioa\nAIH eta Estatu-inbertitzaile Auzien eztandak eta Globalizazio Neoliberalaren une gorenak bat egin izana, ez da kasualitate hutsa. Gus van Hartenek adierazi du “puzzle neoliberalaren pieza juridiko eta instituzional garrantzitsuak dira” AIH eta auzitegiak, izan ere “gobernuei murrizketa legal eta ekonomiko zinez indartsuak inposatzen baitizkiete”.\nJarraian, Aldebiko Inbertsio Hitzarmenen harira Latino Amerikako Multinazionale Behatokiak (OMAL) 2013ko abenduan argitaratutako artikulu baten laburpena aurkezten da. Artikulu osoa, gaztelaniaz dago eskuragarri.\nAldebiko Inbertsio Hitzarmenak (AIH), bi herrialdetako inbertitzaileen artean segurtasun juridikoa bermatzen duen akordioak baino ez dira. [...] Agian, AIHen xedapen nabarmenena, Estatu-Inbertitzaile auziei dagokiena litzateke. Xedapen honen bidez, atzerritar inbertitzaileei bidea irekitzen zaie beste herrialderen bateko araudia saihestu eta salatzeko: nazioarteko epaitegietara joaz, edozein Estatu salatu dezakete AIH baten klausularen bat ez betetzea egotzita. Epaitegi hauek ezarritako kalte-ordainek, “galdutako etekinak” hartzen dituzte aintzat. Hau da, inbertitzaileak salatu dituen araudi eta legediak bere jardunean ekarri dizkion oztopoen ondorioz, herrialde horretan zenbateko etekinak “galdu dituen” kalkulatzen da.\nLaburki, gisa honetako inbertsio-akordioek hiru arazo nagusi planteatzen dituzte, Estatu-Inbertitzaile auziekin lotuta:\n1) Batetik, testu hauen lausotasuna dela medio, praktikan, edozein Estatuako edozein proposamen politiko auzitara eramateko arriskuan geratzen da. Adibidez, oso zaila da AIHtan aipatu ohi den “tratu justua” zertan datzan jakitea. Hori dela eta, oso era zabalean interpretatu izan dituzte nazioarte arbitroek klausula honekin lotutako auziak.\n2) Estatu-Inbertsore auziak erabateko opakutasunean ebatzi ohi dira. Bestelako prozesamendu juridikoren aldean, AIHtik eratorritako Estatu-Inbertsore auziak “ateak itxita” gertatu ohi dira; politika publikoak jokoan dauden arren, ez da gizarte zibila informatzen. Gainera, nazioarteko arbitraian diharduten pertsona gutxien artea interes-gatazka handiak daude. Arbitroek, kasu bakoitzeko kobratzen dutenez, pizgarri handiak dauzkate salaketa berriak sustatzeko. Nazioarteko arbitraiaren negozioak kasuko 5 milioi dolar mugitzen dituela kalkulatzen da eta abokatuen lana, orduko 1000 dolarretara irits daiteke.\n3) Estatu-inbertitzaile arteko auziak, norabide bakarrekoak eta esklusiboak dira. Hau da, batetik, inbertitzaileak estatuak salatu ditzaketen arren, ez da alderantziz gertatzen inbertitzaileek AIHren atalen bat betetzen ez dutenean, edota giza eskubideak urratzen dituztenean. Bestetik, atzerriko inbertitzaileak dira Estatuak salatu ditzaketen bakarrak. Gisa honetako prozeduren kostu handia kontuan hartuta, praktikan, enpresa multinazionalak dira bide honetara jotzeko gaitasuna duten bakarrak. Gainera, multinazionalek erabaki dezakete, munduan dituzten egoitza guztien artean, zein Estatu salatzen duten. Munduko Bankuan berak ere onartu izan du epaiketa hauek “asimetria itzela” sortzen dutela “Aldebiko Inbertsio Hitzarmenen (AIH) eratorritako Atzerriko Inbertsio Zuzenaren fluxurik handiena, norabide bakarrean mugitu ohi delako”.\nFinean, AIHak enpresen mozkinak oztopatzen dituzten politika publikoei desafio egiteko tresna bilakatu dira. Dagoeneko multinazionalek prozesu legegileetan presio sartzeko zuten gaitasunari, presio-talde hauek gustuko ez duten edozein lege salatzeko gaitasun hertsatzailea gehitu beharra dago.\nJuan Fernández Armesto espainiar arbitroak, AIHek interes publikoaren gainean dituzten ondorio larrien inguruan bere iritzi zintzoa eman zuen: “oraindik ere harritzen nau, Estatu burujabeek gisa honetako arbitraia onartu izanak [...] Hiru pertsona partikularri, inongo mugarik gabe eta gerora gora-jotzeko aukerarik gabe, gobernu baten akzio guztiak, Estatu baten auzitegien erabakiak eta Parlamentutik eratorritako lege eta araudi guztiak, errebisatzeko ahalmena ematen zaie”.\nAIH eta Estatu-inbertitzaile Auzien eztandak eta Globalizazio Neoliberalaren une gorenak bat egin izana, ez da kasualitate hutsa. Gus van Hartenek adierazi du “ puzzle neoliberalaren pieza juridiko eta instituzional garrantzitsuak dira” AIH eta auzitegiak, izan ere “gobernuei murrizketa legal eta ekonomiko zinez indartsuak inposatzen baitizkiete”.


ARARTEKOAREN KOMUNIKATUA HONDARRIBIKO ALARDEA DELA ETA - ARARTEKO\nARARTEKOAREN KOMUNIKATUA HONDARRIBIKO ALARDEA DELA ETA\nHondarribiko Alardeak urtero garrantzi eta zirrara maila handia du hondarribitarrentzat. Duela 20 urte pertsona talde batek jai honetan emakumez eta gizonez osatutako konpainia bat sortzea erabaki zuten, genero arrazoiengatiko rolen bereizketarik egin gabe. Denbora tarte luze honetan, honako hau lortu dute: hala nahi dutenek, jai honetan berdintasun ikuspegi batekin parte hartzeko toki bat izatea.\nBeste urtebetez, Arartekoak, bere funtzioak betez, azpimarratu du pertsona bakoitzari bere eskubideak eta askatasunak egikaritzeko eskubideak bermatu behar zaizkiola. Horretarako, ezinbestekoa da elkarrizketa sozialean sakontzea Hondarribiko herritarren sektore esanguratsuak oraindik zatitzen dituzten aldeak gainditzeko xedez, emakumeek alardean parte hartzeko duten eskubideari eta bertan parte hartzeko duten moduari dagokionez. Testuinguru horretan, botere publikoek bizikidetza zailtzen duten oztopoak kendu behar dituzte, eta eskubideak benetako berdintasun baldintzetan baliarazten direla erraztu. Arartekoaren ahalegina gai horren gainean elkarrizketa sozial lasaia sortzea izan da orain arte, eta etorkizunean ere helburu hori lortzen ahaleginduko da, elkarrekiko konfiantzazko giro batean, beharrezkotzat jotzen den erakundeen babesarekin.\nAlde horretatik, Arartekoak tartean dauden sektore eta talde guztiei gonbita luzatzen die berriz ere, pertsona guztiek tokia izango duten jai bat elkarrekin prestatzen saia daitezen. Ziur dago, halaber, bertako agintariek beraien baliabide guztiak erabiliko dituztela herritarren artean bizikidetza giroa eta jai zoriontsu nahiz integratzaile bat lortzeko, errespetu demokratikoan eta pertsonen arteko berdintasunean oinarrituko direnak.\nAzkenik, Arartekoak Hondarribiko herritar guztiei, onena opa die irailaren 8 jai honekin behar bezala gozatu dezaten, bakean, pozik, zirraraz eta giro onean.\nVitoria-Gasteiz, 2017ko irailaren 7a


Eap - barne-ministroak nan elektronikoa 3.0 berria aurkeztu du.\nBarne-ministroak nan elektronikoa 3.0 berria aurkeztu du.\n13 urtarrila 2015\nEl ministro del Interior, Jorge Fernández Díaz, presentó ayer el nuevo DNI electrónico 3.0 que, además de incorporar un chip certificado como dispositivo seguro -de mayor capacidad y velocidad-, permite la transmisión de datos vía NFC (Transmisión de Datos por Contacto) y radiofrecuencia.\n3.0 Nan Elektroniko berria egiten da hiri gisa eta haren ezarpena pilotu Lleida luzatuko da. Ekitaldi honetan, pixkanaka-pixkanaka gainerako aurkeztu da berria ere, oraindik ere, Pasaportea 3.0 espainia osoan ematen ari diren eta-txip baten hornituta dago gaitasun gehiago eta beste zeregin bat; abiadura, segurtasun-osagaiak, eta bestelako segurtasun-neurriak; tactocel holográficos berritutako eta ikusezinak.\nPoliziaren Zuzendaritza Nagusiaren indarrean ditu Plan estrategiko bat mantentzen du bere helburuen artean polizia 3.0-berrikuntzan oinarritutako garapen teknologiko eta eraginkortasun handiagoarekin erabilita baliabideak. Jardueren artean, eraldaketa hori osatzen duten dago diseinatu eta martxan jarri martxan jartzeari nan 3.0 gaur abiatuko da.\nIrakurketa-teknologia ez dago kontakturik\nNeurri-multzo horren barruan berriaren bultzada nanen, polizia nazionalaren zerbitzua indartuko salaketak delitu ekintzak ematen ditu gaur egun, bere web gunearen bidez ( www.policia.es ), eta, horrela, ez da beharrezkoa izango da herritarren mugitu fisikoki-ek komisaldegira berrestea eta salaketa sinatu.\nOndoren, "dela nabarmendu du zinegotziak konpromisoa etengabeko berrikuntza izan du berak sortu zenetik, orain dela 70 urte baino gehiago NAN. Orduz geroztik, modelo-aldaketa dela eta, segurtasun-neurriak hartzea aurreratuak latviaren aldatzea eta faltsifikazio-horrekin arrakastaz bete, kreditatzeko leiala eta bere nortasuna indubitadamente" eramailea.\nBideo honetan kontsulta ezaugarri zehatzak. DNI-e berria (399 MB)


Botiltzarra programa, Testing eta alkohol maila neurtzeko karpa egongo dira Maritxutan — Arrasateko Udala\nBotiltzarra programa, Testing eta alkohol maila neurtzeko karpa egongo dira Maritxutan\nArrasateko udalak aurten ere 3 ekimen garatuko ditu Maritxu Kajoi egunean, alkohola eta gainontzeko drogen kontsumoari lotutako arriskuak murrizteko.\nPrograma ibiltaria da, eta Ai Laket! elkarteko kideak gerturatuko dira nerabe eta gazteak dauden inguruetara prebentzio lana egitera, 19:00etatik 23:00etara.\nPrograma honen helburua da, alkoholaren erabilerari lotutako arriskuak gutxitzea kalean alkohola edaten ari diren nerabe eta gazteen artean. Horretarako, alkoholaren inguruko informazioa eta arrisku murrizketarako materialak banatu eta bizikidetza bultzatzen duten gomendioak (zaborra jaso, errespetua izan…) ere emango zaizkie nerabe eta gazteei.\nMonterronen egongo da zerbitzua 22:00etatik 02:00ak arte. Drogen erabilerari lotutako arriskuak gutxitzeko programa da, eta gazteek aukera dute, jasotzeko drogen inguruko informazio objektiboa, argitzeko drogen inguruan dituzten zalantzak eta baita ezagutzeko ere kontsumitzeko asmoa duten sustantziaren edukia.\nAlkohol maila neurtzeko eta alkoholari buruzko informazioa emateko karpa\nArbolapetan berriz, 22:30etatik 02:00etara, Sasoia elkarteak karpa bat jarriko du, alkoholaren gehiegizko kontsumoari buruz sentsibilizatu, informatu eta arreta hartzeko. Bertara jo dezakete, gorputzean duten alkohol maila ezagutu nahi duten pertsonak. Helburua, jendea alkohol gehiegi edateak dakartzan arriskuen inguruan sentsibilizatzea da.\nArrasaten bizikidetza positiboa bultzatzeko, birtualki egingo da aurten “Munduko Arrozak” ekimena uztailaren 22an 2020/07/07\nArrasateko Udalak eta bertako Nagusien Kontseiluak jubilatu eta pentsiodunentzako gida informatiboa sortu dute 2020/06/10


topic_facet:"Neurketa eta Erregulazio Sistemak (Modulua)" topic_facet:"Automatizazioa eta robotika industriala (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)"\nnork Fernandez Novo, Josemi\nProposatutako gaia: Neurketa eta Erregulazio Sistemak (Modulua) Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa)\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 2 Elektrizitatea eta automatismo elektrikoak (Modulua) 2 Fabrikazio Mekanikoa (Lanbide Arloa) 2 Lanbide Heziketa 2 Mantentze-lan elektromekanikoa (Heziketa Zikloa). Erdi maila Gehiago ... Neurketa eta Erregulazio Sistemak (Modulua) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-automatismoak (Modulua) 1 Instalazio elektriko eta automatikoak (Heziketa Zikloa). Erdi zikloa 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Linea automatizatuen muntaia- eta mantentze-lanak (Modulua) 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Guztiak ikusi ... gutxiago ...\n1 Armeria Eskola (Eibar) 1 Elhuyar Hizkuntza Zerbitzuak 1 Etxabe, Mari Karmen 1 FESTO Pneumatik S.A.V. 1 Fernandez Novo, Josemi 1 Garmendia Osinalde, Garikoitz Gehiago ... 1 UROLA BHI . Automatismo Saila Guztiak ikusi ... gutxiago ...


Hasiera » Azken albisteak » Crimen » Tiro masiboak gutxienez 13 zauritu utzi ditu Austin-en (Texas)\nAustineko Polizia Sailak herritarrak 6. kaleko eremutik aldentzeko eskatu du. Gertakaria "kaotikoa" dela esan du, eta esan du agenteak oraindik egoerara sartzen ari direla.\n"Eraso aktiboa" Austin hirian, TX-n, gertatu zen larunbatean goiz\nZaurituetako bi gutxienez ospitaleratu dituzte egoera larrian\nFBIren Terrorismo Bateratuko Talde Eragileko agenteak udaltzainei laguntzen ari dira\nGutxienez 13 pertsona zauritu ziren Austin-Travis konderriko Larrialdietako Medikuntza Zerbitzuak "eraso aktibo" gisa deskribatutako masa tiroketa batean Austin erdialdean, TX-n, larunbat hasieran.\nTokiko larrialdi zerbitzuen arabera, zaurituetako bi gutxienez ospitaleratu dituzte egoera larrian, beste bik ez dute bizitza arriskuan jartzen. Zauritutako gainerako alderdien egoera ez zen berehala argitu.\nAustingo Polizia Sailak herritarrei 6. kaleko eremutik aldentzeko eskatu die. Gertakaria "kaotikoa" dela esan du, eta esan du agenteak oraindik egoerara sartzen ari direla.\nSarean zirkulatzen duten filmek hainbat kaltetu erakusten dituzte lurrean etzanda zegoen kale okupatu baten erdian, polizia eta paramediko anitz bertaratu zirela.\nSusmagarriak lekutik ihes egin zuen eta aske jarraitzen du. Poliziak haren deskribapen oso orokorra egin zuen, Austin behin-behineko polizia buruak albiste berri batean esan zuenez, erasotzailea dreadlock estiloko ilea duen eraikuntza "argala" duen gizon beltza dela uste da. Chaconek esan du tiroketaren arrazoiak oraindik ezezagunak direla.\nHomizidioaren, eraso larriaren, antolatutako krimenaren eta bandako unitateen detektibeak lekura bidali dituzte gertakaria ikertzeko. FBIren Terrorismo Bateratuko Talde Eragileko agenteak ere udaltzainei laguntzen ari dira.


Arnastu aire hobea logelan - IKEA\nGoizero indarberrituta sentitzeko logela sortzeko, ezinbestekoa da aire garbia arnastea. Gehitu landaretza bizigarria, ohe erosoa eta ehun leunak, eta baliteke logela zure toki kuttuna bihurtzea.\nArnastu aire hobea etxean\nGUNRID errezela, polita izateaz gain, barruko klima hobetzen duen aire-araztailea ere bada. Nola funtzionatzen du? Gortinak mineraletan oinarritutako estaldura bat du aplikatuta, zeinak argi naturalari erantzuten dion eta airearen kutsadura iragazten duen. Metodo berri erraz horrek etxeko airea garbituko du gailu elektrikorik edo iragazketa-sistema konplexurik erabili gabe.\nZuretzat egindako burkoa\nZeharka edo ahoz gora lo egiten baduzu, burko altu bat aukeratu behar duzu; ahuspez lo egiten baduzu, ordea, burko baxu bat aukeratu beharko duzu. Gogoan izan buruak zein lepoak euskarri egokia eduki behar dutela. LUNDTRAV burkoaren lumek edo lumatxak airearen zirkulazioa ahalbidetzen dute, tenperatura mantentzen dela ziurtatuz.\nErabili oihal erosoak\nEhunei esker, nahi bestetan apaindu eta dekoratu ahal duzu brotxarik ukitu gabe. Koloreak, patroiak eta ehundurak nahasi eta parekatzean, erraza da zure ametsetako babeslekua sortzea.\nGozatu gehiago zure oheaz\nGustatzen zaizu ohean irakurtzea? Maite duzun pertsonari gosaria eraman nahi diozu ohera? Gaur ohetik lan egitea erabaki duzu? Dudarik gabe, aukera guzti horiek erosoagoak izango dira oheburu tapizatu leun baten kontra ezartzen bazara eta kuxin kopuru egokia gehitzen baduzu.\nIkusi ohe eta koltxoi guztiak\nEhun guztiek soinua xurgatzen dute, eta batez ere alfonbrek atmosfera lasaiagoa eragiten dute. RESENSTAD artilezko alfonbra lodi eta leunak berotasuna ematen dio leku orori. India eta Bangladesheko artisauek eskuz josi dituztenez alfonbra hauek, alfonbra bakoitza bakarra da.


Arteria Magazine/Ander Fernández\nName: Ander Fernández\nAnder Fernandezek ondoko eszenaratzetarako musika idatzi du, besteak beste: Dejabu Panpin Laborategiaren “Arrastoak”, Metrokoadrokaren “Hura ez da Lekua” eta Rouge Eléaren “Hauxe da nire ametsen kolorea”. “Muskulo” taldeko gitarrajolea, "Nigara Zuek” izeneko bakarkako proiektu bat du ere.\nBere ibilbideaz eta sortzeko prozesuaz solas egin dugu berarekin.\nEGILEA: ÓSCAR MANSO\nARGAZKIAK: ÁLVARO LEDESMA\nNoiz eta nola sortu zitzaizun musikari izateko grina?\nNik uste, unibertsitatearen, markatu ninduten ogibidearen eta bidearen txorakeria uxatu zitzaidanean hasi nintzen musika nire bizitzan zehar jorratu nahi nuen bidea gisa ikusten. Bartzelonara joan nintzenean, nik aukeratutako bide horretaz, ingeniari elektronikoarena alegia, haraindi zihoan balizko ogibide edo bide askoren unibertso oso bat ireki zitzaidan. Horrexegatik joan nintzen Bartzelonara hein batean, laukidun lan batetik ihesi. Nire bizitzarekin zer arraio egin behar nuen galdetu beharko nion, uneren batean, neure buruari. Mila lan ezberdin egin eta gero. Bi hileko, hamabostaldi bateko lan txikiak, hara eta hona.\nBeti nuen instrumenturen bat esku artean. Klarinetea utzia nuen ordurako baina gitarra ikasten hasia nintzen klarinetea utzi aurretik, nire kabuz, gauza ezberdinak eginaz, beti ere nik bakarrik. Une hartan, argi eta soinu ikasketak egiten hasi nintzen eta horrek asko indartu zuen arte eszenikoekin nuen lotura, iraganetik zetorren lotura alegia, Mikelazuloren bitartez. Hasieran, argi-teknikari gisa gehienbat. Eta lotura horren harira, Euskal Herrira bueltatu nintzenean, argiez aparte, ikuskizunentzako musika ere egiteko proposamenak jasotzen hasi nintzen. Eta orduan gorpuztu zen nire ogibidea, pixkanaka-pixkanaka argietatik aldendu eta musikarantz geroz eta gehiago gerturatu dena. Argiak erabat utzi gabe, baina, asko estimatzen baitut argiekin lan egitea ere.\nIkuskizun batzentzako musika egiteko lehen proposamena jasotzerakoan, zorabio-sentsaziorik izan al zenuen?\nNik uste, joko bat balitz bezala hartu nuen hasiera batean: olerki-errezital bat zen eta errezital ugari nituen eginak ordurako. Igoal, idatziz eta errezitatuz batez ere baina olerki-performance batean parte hartzea bat-batean, ikuskizunari musika jarriz… Ba bai, zorabio puntu bat sentitu nuen, baina buru belarri murgildu nintzen. Antzerki-lan baterako zuzeneko musika egitea proposatu zidatenean akutuagoa izan zen agian, serioagoa baitzen gauza. Hau da, biak ziran serioak baina bata joko moduko bat zen; bestea, berriz, lana. Hori, Dejaburen Azken Porturako musika egitea eskatu zidatenean izan zen; zazpi edo zortzi urte beranduago, ikuskizuna antzezten jarraitzen dugu. Eta hortik aurrera, gauzak bila ibili gabe etorri ziren.\nNolanahi ere, esan beharra daukat musika idatzia zegoela proposamena jaso nuenerako. Musika hori nire instrumentuetara egokitu behar izan nuen nik: klarinetera, Mikelek [Ugarte] jotzen zituen perkusio txikietara, baina musika sortua zegoen.\n“Unibertsitatearen, markatu ninduten ogibidearen eta bidearen txorakeria uxatu zitzaidanean hasi nintzen musika ogibide gisa ikusten"\nSOINU-BANDAK ETA ZUZENEKO MUSIKA\nIkuskizun mota ezberdinetan eta konpainia ezberdinetarako lan egiten duzu. Lan hauek sortzeko prozesuan, oso ezberdina al da dantza, musika eta antzerkia uztartzen duten formatuekin lan egiten duen Rouge Eléarentzat sortzea edo antzerki-kode puruagoa erabiltzen duen Dejaburentzat sortzea, adibidez?\nBeno, hasteko esan beharra daukat hiru soinu-banda grabatu ditudala soilik. Eta zuzeneko musikaria izan naizela beste lan batzuetan. Musika idazteko era ezberdinak dira ere. Ez da gauza bera lan batentzako musika idaztea, non jotzen ez dakidan instrumentuak erabil ditzakedan, eta zuk zuzenean jo beharko duzun musika hori idaztea. Ez da gauza bera play botoia sakatzea eta musika zuzenean jo behar izatea [barreak]. Idatzi eta grabatu nuen lehen soinu-banda Arrastoak izan zen, Dejaburena.\nEta ez da gauza bera antzerki hutsa den lan bat edo koreografikoagoa den lan bat; Rouge Eléa,ren lan bat esaterako, non musika bera testuaren zatia den ia. Eta ez da musika gauza bakarrik, ikuskizunaren soinu-osagaiaz hitz egin beharko genuke. Taula gainean dauden pertsona txiki horien ahotsez aparte, soinu-bilgarri osoa, ez dakit nola esan baina niretzat koltxoi bat bezala da eta bertan ikusleak jarriko ditugu eroso, deseroso egon daitezen, sastatuak izan daitezen… Zentzumenen manipulazio bat da ia. Eta horrek markatuko du erritmoa, osotasuna emango dio musikari. Baina beti ere kolore batekin, emozio batekin.\nKoreografikoagoa den zerbaiten kasuan indartsuagoa da, askoz ere gehiago bete behar baitu. Garrantzitsuagoa eta aldi berean, ikuskizun motaren arabera, osagarria izan daiteke batzuetan, baina beharrezkoa nolanahi ere bete ahal izateko. Beldur hori baitugu askotan, hau da, mugimendua, ezerezaz inguraturik, ez dirudi egokia, ezta? Nik egin ditudan lanen kasuan, zama emozional oso boteretsu bat dago beti eta nire ustez, nire musika hortik doa ere.\nAsko aldatzen dena da sartuko duzun musika kopurua. Antzerki lan batean zenbait une indartzeko, azpimarratzeko erabiliko duzu; koreografikoagoa den lan batean, ordea, musikak eraman egin behar zaitu. Motorra da gehiago. Eta nioen bezala, soinu-osagaia garrantzitsua da. Girotzeko erabiliko ditugun soinu horiek guztiak eta eszenografia arloko osagaiak direnak ia-ia. Soinu-eszenografia direla esan genezake.\n“Nik egin ditudan lanen kasuan, zama emozional oso boteretsu bat dago beti eta nire ustez, nire musika hortik doa ere.”\nMUSIKA: BESTE PERTSONAIA BAT\nBartzelona aipatu duzu. Argi eta soinu ikasketak egin zenituen han. Parisen egon zinen gero, zinerako musika ikasten. Bertan ikasitako printzipioak antzerkian aplika al ditzakezu?\nBai, Paris ondoren etorri zen, nire lehen soinu-banda idatzi nuen denbora berberean. Eta bai, aplikatu daitezke, noski. Oso ikastaro trinkoa zen, ordu asko, irudiari aplikatutako musikari buruz. Sentsazioei, sentimenduei lotua zegoen gehienbat. Nola egituratu eszena bati kolore bat edo bestea emateko erabiliko dugun musika. Lehen aipatu dudan manipulazioaren antzekoa, baina muturrera eramana. Ikastaro horretan, alde batetik, musikak duen botereaz jabetu nintzen, soinu-kode horiek zein mailatan dugun barneratuta eta kodetuta ikusi nuen; eta, bestetik, musika horiek eraikitzeko erreminta teknikoak eskuratu nituen: soinu-bankuak erabiltzea, teklatua erabiltzea musika idazteko eta beldurrak uxatzea musika-konposizio batean murgildu ahal izateko. Zeren ordura arte, agian, ez nintzen partitura bat hartu eta txelo baterako idaztera ausartzen eta, bat-batean, hori egiteko gai nintzela ulertu nuen. Azkenean, ikastaroaren xedea zen ikasle bakoitzak hamabost minutuko laburmetraia baterako soinu-banda idatz zezan ordubetean. Formula ezberdinak erabiliz, hasierako zelula bat sortu behar duzu eta, hortik abiatuta, beste guztia, era ia automatikoan. Logaritmo batek egin zezakeen. Egia esan, egingo dute ziurrenik.\n“Ez da musika gauza bakarrik, ikuskizunaren soinu-osagaiaz hitz egin beharko genuke. […] Zentzumenen manipulazio bat da ia.“\nHain estandarizatua al dago? Eskala hau edo bestea erabiliz gero malenkonia sortuko dela, tonalitate zehatz batekin ezinegona sortu duzula esan dezakezu?\nBai, bai, egiturak hor daude. Baina, noski, musikagileak bere ukitu pertsonala eta batasun bat emateko duen gaitasuna hor dago ere, nahaspila bihurtu ez dadin, presentzia handiegia izan ez dezan… Eta, beno, zineaz ari bagara, zuzendariak ere bere eragina duela suposatzen dut.\nManipulazioaz hitz egin duzu. Zertxobait beldurgarria bada, ezta? Fikzioa ez den zerbait ikusi eta bere musika edo soinua entzun eta “hori lekuz kanpo dago” pentsatu al duzu noizbait?\nBai, bai. Eta ikaragarria dela edo zerbait inposatzen saiatzen ari direla pentsatzen duzu. Eta, naturalki, aurkako jarrera hartzen duzu. Edo melodrama batean, adibidez, unerik tristeenean badakizu betiko biolinak entzungo dituzula, tristura senti dezazun. Enbarazu sentitzen dut nik berehala. Indar izugarria dauka, baina erabiltzen jakin beharra dago.\nEta gero, betikoa. Ikusleek ez dute enbarazurik sentitzen, funtzionatzen du baina, nire iritziz, oso mugatzailea da eskura dugun aukera zabal hori aintzat hartuz gero. Nirekin jolasean ibiltzea, hori da gustuko dudana; musika beste pertsonaia bat izan dadila ia. Proposamen artistikoaren arabera, noski, baina berezko identitatea izan dezala. Egungo joera estandarizatzea da, doinuarekiko grina, musika pertsonaia baten lagun egiteko grin hori galdu egin da. Nik doinua behar dut, doinuak amua izan behar du. Eta hori erabat ahaztuta dago. Doinua desagertua dago orain. Arlo guztietan, ez zineman bakarrik, musika orokorrean. Erabat alboratuta dago. Ikaragarria da. Ez da zaintzen, ez da lantzen, ez da bilatzen. Gauza guztiekin bezalaxe. Jatekoekin, irudiekin bezalaxe, gauza guztiekin berdin.\n"Nik doinua behar dut, doinuak amua izan behar du. Eta hori erabat ahaztuta dago. Doinua desagertua dago orain.[...]Ez da zaintzen, ez da lantzen, ez da bilatzen."\nZure lanak sortzeko prozesura buelta gaitezen. Aginduren bat jaso eta zirriborro bat aurkeztu eta gero, zuzenketa asko egin behar al dituzu? Ideia ugari atzera bota al dizkizute, guzti-guztia hasieratik berregin behar izan al duzu?\nBa orain arte askatasun handia izan dut. Gertatu izan da, halere, aurkitutako ideia bat nire gustukoa izatea, ideia horretatik abiatuta lanean hastea eta ezezkoa jasotzea bezeroaren aldetik, balio ez duela esanez.\nIdeia bat aurkezten didate niri. Eta niri interesatzen zaidana zera da, ikuskizunaren arima. Zein den transmititu nahi dugun sentsazioa. Eta gutxi gorabehera zenbat pieza beharko dituzten esaten didate ondoren, gortinak, etab. Nahiz eta aldaketak egon daitezkeen, noski. Sortze-prozesuan, ikuskizunak zein musikak aldaketa asko pairatzen ohi dituzte.\nNik gitarra hartu eta armazoia emango didan nota-sekuentzia, gero musika bilakatuko den horren enbrioia, bilatzen dut. Gero garatu egingo da, desitxuratu, erritmo ezberdinak hartuko ditu, baina armonia bat emango dit, unez ezberdinetarako musika ezberdinak garatzeko oinarria alegia. Musika horren guztiaren oinarria izan den hasierako ideiatik gehiegi ez aldentzen saiatzen naiz, doinu estralurtarrak egon ez daitezen. Beste arrisku bat baita hori. Abesti bat Techno generokoa eta beste bat biolinez beteta badago ere, arima komun bat izan dezaten saiatzen naiz beti.\nEta instrumentu nagusia nirea, hau da, gitarra izan dadin saiatzen naiz ere. Zeren, bestela, beste musikari batzuk kontratatu beharra dago eta garestiagoa izaten da beti; edo MIDI sekuentziak erabili beharko ditut eta soinua askoz ere faltsuagoa izango da ziurrenik.\n”Nik gitarra hartu eta armazoia emango didan nota-sekuentzia[...]armonia bat emango dit, unez ezberdinetarako musika ezberdinak garatzeko oinarria alegia.”\nIkuskizunetarako musika idaztean izaten dituzun ideia gehienak Muskuloren entsegu-gelara eramaten dituzu gero eta, bertan, beste forma bat hartzen dute. Hasierako ideia horri gogor heltzen diozu edo ideia hori beste gauza bat bihurtzea nahiago al duzu?\nBai, nik hezurdura melodikoa eramaten dut, gero dena delako forma har dezan gu lauron ekarpenekin. Grabazio bakar batean erabili baino, interesgarri deritzot ideia horiek taldera eramatea. Beti ere, hartuko duten forma ezagutzeko irrikan.\nAntzerki arloko lanaz eta Muskulo taldeaz gain, bakarkako proiektu bat duzu ere, "Nigara Zuek" izenekoa. Konta iezaguzu zerbait horren inguruan.\nMusika profesionalki idazten egondu naizen urte guzti hauetan hutsarte asko egon dira. Eta hutsarte horietan, gitarrarekin jolasten hasi eta ahotsa sartzen nuen gero. Hori da Nigara Zueken jatorria. Asko kostatu zitzaidan gitarra eta ahotsa konbinatzea. Ez nintzen aldi berean abesteko eta jotzeko gai. Ez dakit nola, baina pixkanaka-pixkanaka ahotsa daramaten kantak sortzen hasi nintzen. Hutsarte horietan, argiak egokitu eta gero eta ikuskizuna hasi arte, bizpahiru ordu dituzu eta dena egina dago; ondorioz, jolasten hasten nintzen. Etxera iritsita, forma ematen nion horri eta nonbait galduta nituen abesti horiek erreskatatzen nituen. Lagunen hitzak hartu eta musika jartzen nien. Nire ustez duinak ziren eta beren izaera propioa zuten hamar edo hamabi abesti nituen bat-batean; eta grabatzea erabaki nuen. Landetara joan nintzen, etxola batera, abestiak grabatu eta proiektu hau sortu nuen. Disko bakarra dauka oraingoz, baina nolabaiteko bilakaera izango duelakoan nago. Norantz, ezin esan oraindik. Oraingoz, kontzertu bat daukat abenduan, Gasteizko Oihaneder Euskararen Etxean. Egun horretako ikuskizuna zehazteke dut oraindik, badut zenbait abesti berri eta zenbait ideia ezberdin buruan.\nZure lana zuzenean entzuteko edo ikusteko aukera izango al dugu aurki?\nChis y Garabis, lanaren musikarekin lanean nago orain. Urte honetan zehar estreinatuko da. Eta baditugu kontzertu batzuk ere Muskulo.rekin. Rouge Eléaren ikuskizuna Azpeitian eta Durangon aurkeztu behar dugu. Bertan, argien ardura daukat eta musika idatzi dut.\nOrigines by Des vents et marées\nCeci est la couleur de mes rêves by Rouge Elea\nArrastoak by Dejabu Papin laborategia\nHura ez da lekua by metrokoadroka\nLau by Muskulo\ntriku bat errepidean by Muskulo\nZer falta zaizu? by Nigara Zuek


Hegazkin lehiaketa eta 'berbapasie' izan dira aurtengo berrikuntzak - Aramaio - Goiena.eus\nEneko Azurmendi 2017-07-17 09:00\nEguraldia lagun, giro ederrean igaro dituzte Santa Marina jaiak Arexola eta Arriola auzoetan. Mikel Ruiz de Azua auzotarraren esanetan, jaiak "ederto" joan dira eta ekintza guztiek erantzun ona izan dute. Berrikuntza modura, Arexolatik Arriola auzora egindako kalejiraren ostean, hegazkin lehiaketa eta berbapasie egin zituzten.\nEgubakoitzean, bertsolari eta trikitilariek alaitu zituzten jaiak. "Giro ederra eduki genuen Iker Zubeldia eta Julio Soto bertsolariekin, eta trikitilariek ere martxa ona jarri zuten goizaldera arte", dio Ruiz de Azuak.\nZapatuan, bizikleta lasterketaren ostean, mus eta briska txapelketak egin ziren. 26 bikote egon ziren lehian eta azkenean garaileak honakoak izan ziren: musean, Bittor Kortabarria eta Antonio Elejalde eta briskan, berriz, Arantxa Jauregi eta Margari Loiti.\nBi berrikuntzei dagokienez, "oso giro onean egin ziren eta jendea gustura" egon zen, Ruiz de Azuaren esanetan. Ondoren, "auzo guztia dantzan" jarri zituzten Laja II eta Narbaiza trikitilariek.\nAzkenik, atzo, domeka, kantaldia eta umeentzako jolasak egon ziren, hauek ere giro paregabean. "Ederto pasatu dugu eta aurtengoz nahikoa egin dugu. Datorren urtera arte itxaron beharko dugu orain", bukatu du Ruiz de Azuak.


'Amarengana erromes' lelopean egingo dute zapatuan erromesaldia Arantzazura - Debagoiena - 2017-04-08 - Goiena.eus\nLarraitz Zeberio Lekuona 2017-04-05 18:29\nIaz Arantzazura egindako erromesaldia.\nErromesak 09:30ean abiatuko dira Oñatitik eta otoitzaldia egingo dute santutegira iritsitakoan. Jakin 08:30ean itxiko dutela zirkulazioa Arantzazurako errepidean.\nUrtero bezala Arantzazura ibilaldia antolatu du Donostiako Elizbarrutiak. Zapatuan, hilak 8, egingo dute Amarengana erromes lelopean. Erromesak 09:30ean abiatuko dira Oñatitik, eta ohitura duten legez parte hartzaileek ebanjelioko pasarteak eta gogoetak entzun ahal izango dituzte bidean.\nElizbarrutitik jakinarazi dute aurtengo erromesaldia ez dagoela deitua elizarekin lotutako gertakari jakin baten eta erronka etiko zehatz baten ildoan. "Amarengana erromes goiburuarekin Ama Birjinaren babespean eta ama-maitasunean murgiltzera deituta gaude. Orain bi mila urte gurutzearen ondoan jaso zuen egitekoa betetzen jarraitzen baitu gaur ere gure Amak", adierazi dute.\nErromesak 12:00ak aldera iritsiko dira Arantzazuko santutegira eta otoitzaldia egingo dute Donostiako gotzain Jose Ignacio Munillak gidatuta. Amaitutakoan erromesek Oñatira autobusez jaisteko aukera izango dute.\nAntolatzaileek jakinarazi dute oinez igo ezin direnendako autobusak antolatu dituztela eta erromesaldiaren atzetik igoko direla.\nSantutegirako errepidea, hori bai, 08:30ean itxiko dute mota guztietako ibilgailuendako. Erromesaldia pasa ahala irekiko dute.\nAzkenik, Gurutze Gorriko sorosleek aholkatu dute ondo gosalduta eta oinetako egokiekin joateko.


Sanpedropeko jaietako asteburu arrakastatsua – sanpedropeko jaiak\nSanpedropeko jaietako asteburu arrakastatsua\nBenetan asteburu bikaina izan da bizi berri dugun hau. Jende askok egindako lanari eta jende gehiagok emandako erantzunari esker, kolorez eta alaitasunez jantzi ditugu 2011ko sanpedropeko jaiak. Apustua handia zen, eta emaitza ezin hobea izan da!\nOstiral arratsaldean piztu zen jai-giroa Herriko Plazan. Haurrek gozatu ederra hartu zuten Kirikiñok prestaturiko tailer eta jolasekin zein ondoren izandako herri kirolekin. Beranduago, segituan bukatu ziren doan banatu genituen 450 txorizo pintxoak. Eta gauean, Hutsa ta doblearen doinuek liluratu eta Igor Arzuagaren musikak txunditu gintuen. Giro lasaian jarri genion amaiera ostiralari.\nLarunbata berriz, oso goiz hasi zen Sukalki txapelketan izena eman zuten 31 taldeentzat. Ozta-ozta bada ere, 13:30erako prest zeuden kazola guztiak, epaimahaiak erabakia hartu zezan. Erretzen zuen eguzkiaren azpian eman zen irabazlea ezagutzera: Untzueta Dantza Taldea (zorionak zuei eta zorionak gainerako irabazleei eta zorionak parte-hartzaile guztiei). Gure Sukalki txapelketa pixkanaka haziz doa, eta dagoeneko baditugu bi irabazle: Basastoak 2010 eta Untzueta DT 2011. Zeinek lortuko du garaipena 2012an?\nSukalkia jateko itzala aurkitu genuen elizako arkupeetan, eta eskerrak! Han bildu ginen 300 lagun pasatxo, eta bapo jan genuen prestatutako haragia (zati batzuk ezin gogorrago bazeuden ere!!). Bingo partida luze baten eta karaoke saio labur baten ondoren, kalejiran atera ginen herriko kaleetatik, Gesaltzako txarangakoak lagun. Eta egunari amaiera eman genion gaueko berbena eta kontzertuan, harik eta 1:00ean euri-jasa ikaragarri batek kito esan zigun arte.\nLarunbateko argazki hauek agerian uzten dute bizi izan zen giro ederra.\nMila esker jaiak prestatzeko lanean ibili zaretenoi, asteburuan jo ta fuego gelditu gabe ibili zinetenoi, eta antolatutako ekintzetan zuen ilusio guztiarekin parte hartu duzuen guzti guztioi! 2012an itzuliko gara. Indar berriz eta jairako gogo biziz.\nOrain, hurrengo geltokia: Sanroke jaiak!!\n← Dena prest gaur sanpedropeko jaiei hasiera emateko\nSanpedropeko Sukalki txapelketako sailkapen osoa →


Tempo (ˈtɛmpo ahoskatua; eusk. 'denbora'; pl.: tempi, ˈtɛmpi) musika lan bat jotzeko erabiltzen den batez besteko neurria edo lastertasuna da. Tempoak italierazko hitzez izendatu ohi dira: largo, adagio, andante, moderato, allegro, presto, prestissimo, besteak beste. Normalean pultsu minututan neurtzen dute. Jotzerakoan, askotan metronomoak erabiltzen dituzte tempoa ondo neurtzeko.\nTempo (ˈtɛmpo ahoskatua; eusk. 'denbora'; pl.: tempi, ˈtɛmpi) musika lan bat jotzeko erabiltzen den batez besteko neurria edo lastertasuna da. Tempoak italierazko hitzez izendatu ohi dira: largo, adagio, andante, moderato, allegro, presto, prestissimo, besteak beste. Normalean pultsu minututan neurtzen dute. Jotzerakoan, askotan metronomoak erabiltzen dituzte tempoa ondo neurtzeko. (eu)


Badatoz Andramaixek, herriko festak eta Azkoitia ilune - - Maxixatzen.eus\nIraitz Otaño Mugica 2015-07-21 16:31\nBeste urte batez iristear da abuztua, han eta hemen festaz beteriko hilabetea izan ohi da Euskal Herrian eta gurean ere tokatzen dira. Denontzat ezagunak diren Andramaixek, festaz gozatzeko, edo nazkatzeko, bost egun izaten ditugu azkoitiarrok.\nAskok uda sasoiko oporretan ingeniaritza planak egiten dituzte festak ez galtzeko, beste batzuk ordea, alderantziz herritik geroz eta urrutiago egon hobe. Neu, oraindik behintzat, lehenengotarikoa naiz, herrimina sortuko zidan egun horiek hemendik kanpo egoteak baina ez Andramaixeatik, herriko festengatik baizik.\nEsango didazue baina herriko festak eta Andramaixek ez al dira ba gauza bera? Erantzuna, niretzat noski, ezetz da.\nAlde batetik, Andramaixek dauzkagu, demokristauz beteriko herri batean bizi garela uste dut inork ez duela zalantzan jartzen ezta? Ba horretara noa, Andra Mariak ditugu herrian. Estatu laiko eta akonfesional batean bizi garela esan ohi da baina praxiak argi eta garbi erakusten digu hau ez dela horrela. Azkoitian egon den gobernu aldaketak beste behin demokristauz bete digu Udal Gobernua, honen ondoriotariko bat izango da ziurrenik berriro izango dugula Udal ordezkaritza ofiziala Andramaixetan. Traje eta soineko dotoreak armairutik atera eta mezetara joateko garaia izaten da hau bost egunez.\nBestalde, herriko festak ditugu, hauek dira herrimina sortuko zutenak nire barnean ez banintza herrian egongo. Hauek dira herriaren jaiak txoko ezberdinetan egoten diren jolas eta txapelketak, elkarteetan edo herriko plazetan ospatzen diren lagunarteko otorduak edo plazan egoten diren kontzertu eta parrandak. Denak kutsu erlijiosorik gabeak, trajea atera beharrean koadrilako kamiseta ateratzea eskatzen dutenak eta jendeari poza eta ilusioa ematen digutenak.\nEta azkenik Azkoitia iluna daukagu, bortxa, tortura eta erasoen Azkoitia. Pertsona naiz animalien aurkako iluntasuna, gogoratzen dudanaren arabera eraso sexistarik ez da egon herrian azken urteotan, nik jakindakorik behintzat, beste behin horrela pasatzea espero dut abuztua. Baina bestelako bortxa eta torturak gertatzen dira gurean urtea joan eta urtea etorri, hortxe dauzkagu idi probak eta animaliekin egiten diren beste ikuskizunak. Donostian zezenak berriro jartzearen aurka ziur nago Azkoitiar asko egongo dela eta zorionak horregatik baina, herrian ere baditugu animalia batzuk antzekoa pairatzen dutenak.\nHiru alderdietatik nik bigarrena ospatzea erabaki dut aurtengoan ere, lehenengoa errespetagarria iruditzen zait baita ere, estatu/eliza bereizketa eginda noski! Eta hirugarrena, zer esango dizuet ba... espero dudala datorren urtean lehenengo biak bakarrik izatea eta Azkoitia ilun hori betiko ezabatzea.\nOndo pentsatu zer aukeratzen duzuen!


Klasikoen 5. Irakurketa jarraian Arantxa Urretabizkaiaren “Zergatik Panpox” liburua irakurriko dute osorik jendaurrean – Bilbao Euskaraz\nKlasikoen 5. Irakurketa jarraian Arantxa Urretabizkaiaren “Zergatik Panpox” liburua irakurriko dute osorik jendaurrean\n16/05/2012 UncategorizedIker Olkoz Aldareguia\nAurten Bilbo Zaharra euskaltegiak antolatzen duen Klasikoen Irakurketa Jarraituaren 5. ekitaldia ospatuko da klasikoen balioak eta gaurkotasuna aldarrikatzeko.\nOrain dela lau urte Axularren Gero (1643), duela hiru urte Mogelen Peru Abarca (1802), duela bi urte Jon Miranderen Haur besoetakoa (1959), iaz Saizarbitoriaren Hamaika pauso (1995) eta aurten, berriz, Arantxa Urretabizkaiaren Zergatik Panpox (1979) entzun ahal izango da Arriaga antzokian goizeko zortzietatik arratsaldeko zortzietara arte.\nLan hori da nobelagilearen lanik biribilena. Zergatik Panpox nobelan dugu lehenengo aldiz euskal literaturan protagonista femenino subjektu bat, aitzindaria izan zena bere ezaugarri guztietan. Liburuaren argumentua labur-labur esateko hauxe da: Lagunak alde egin ondoren, emakume batek bere haurrarekin bizi duen egun normal bat kontatzen digu nobelak.\nArantxak berak emango dio hasiera ekitaldiari eta hurrengo hamabi orduetan 400 lagun inguru pasatuko dira Zergatik Panpox liburuaren pasarteren bat irakurtzera. Horien artean izango dira euskal kultura, gizarte, kirol, politika eta beste hainbat arlotako pertsonaia ospetsu.\nBilbo Zaharra euskaltegiak antolatutako irakurraldia Bilboko Udaleko Euskara, Gazteria eta Kirol Sailak eta Ipar Kutxak babesten dute.\nAurreko bidaleta Tom Sharperen Wilt eleberriaren euskarazko moldaketa ikusgai Arriaga Antzokian Hurrengo bidalketa Bilboko Itsasadarra Itsas Museoan euskarak nabigazioan izan duen garrantziari buruzko hitzaldia emango du Javier Goitia injineruak


Azpeitiko EH Bilduren GUTUNA: Ondo pasatu saninaziyuek! - Urola Kostako Hitza : Urola Kostako Hitza\nUrtebete zain egon ostean, iritsi dira saninazioak. Larunbatetik aurrera, Azpeitian ez da faltako musikarik, ikuskizunik, kirol emanaldirik, parrandarik. Horregatik, azpeitiar zein bisitari guztiak gonbidatu nahi ditugu kaleez, giroaz eta festez gozatzera. Hala ere, kontuan izan behar dugu festak posible izan daitezen eragile, talde eta herritar ugarik lan egin duela. Herriaren indarrean sinesten dugu, eta beste behin erakutsi dugu jaiak guztientzat izan daitezen, denen konpromisoa beharrezkoa dela. Zorionak, beraz, zuen lanagatik herriko kirol, kultur eta gizarte taldeei, eta, batik bat, Haujijijairi eta Marea Arroxari, azken hilabeteetan eginiko lan guztiagatik. Festa batzorderik gabe jada ezin dugu irudikatu San Inazio jairik; Haujijijai gabe ezin da ulertu jai parte-hartzailerik, herri libre baten baloreetan sinesten duen festarik. Bestalde, saninazioak eraso sexistarik gabeko jaiak izatea nahi dugula aldarrikatzen dugu. Eraso sexistarik, homofoborik eta transfoborik gabekoak. Gizon eta emakume, guztiok elkar errespetatuko dugun guneak behar ditugu. Eta herritar guztiei dei egiten diegu edozein eraso edo keinu sexista salatzera, guztion egitekoa da hori. Ez ezetz da, kalean, lanean edo jaietan. Bestalde, aurten ere ozen esan nahi dugu etxean nahi ditugula inguruan falta ditugunak. Esan nahi dugu festetan ere haien falta sumatzen dugula, eta euskal preso politikoen eskubideen alde lanean jarraitzea beharrezkoa dela, festak izan ala ez. Herri oso bat dago zuen bueltan. Ondo-ondo pasatu saninaziyuek!


Nola diseinatzen dut nire webgunearen diseinua?\nNoski, lineako web diseinuan eta merkaturatze arrakastaren arteko harremana oso estua dago guztiz. Zure webgunea zure bisitariek ikusi duten lehen gauza da. Edo, alfonbratzeko atal batekin konparatu daiteke, "ongi etorria" esatea zure bezero potentzialetara, eta begiratu gehiago nahi izanez gero, azken erosketa-erabakia gidatzeko.Hori dela eta, beti dago zure web diseinuan eta marketing estrategian zure negozio proiektura egokitutakoa, berezitasun nagusiak kontuan hartuta - bauder green roof.\nZure negozio helburuei ez ezik, zure web orriak gutxienez zure marka-logotipoarekin lerrokatuta egon beharko luke marketing helburuetarako. Ingelesez jarri eta zure proiektu komertziala kolore gorria eta zuria dela esanez gero, zure orrialdeek web diseinua eta marketina sustapenaren inguruko konponbide bat behar dute.Zure logotipoaren kokapena eta erlazionatutako beste gauza batzuen aipamenak aipa ditzakezu, esate baterako, zure edukiaren elementu nagusiak, loturak klikagarriak, pay-per-click ads iragarkiak, etab.\nHorregatik azpitik datozen zure webgunerako "to-do" zerrenda laburra izatea gomendatzen dut. Espero dut zure web diseinua eta marketing estrategia nola zure negozioaren aurrerapen orokorra gidatzeko buruzko ikuspegi praktiko batzuk emango dut. Horrela, zenbait punturekin begirada bat egingo dugu honela:\nWeb diseinu sentikor bat egin mugikorreko erabiltzailearentzako esperientzia hobea izateko.Gogoan izan, jendea gero eta gehiago ari dela bilaketa lineako gailu eramangarrietan, adibidez, smartphones edo tableta. Beraz, ziurtatu merkaturatzeko web diseinuarekin erlazionatutako elementu guztiak (CTAak eta gainerako eduki bisualak bezalakoak) gailu eramangarri arruntetan agerian jartzen direla.\nKargatzeko abiadura egokia mantentzea zure web orrietarako, jarraitu azken goi-praktikak zure web diseinuaren irtenbide onena aukeratzerakoan. Horrela, denbora eta ahalegina denbora eta ahalegina zure webgunera sarbide azkar eta errazak eskaintzeko aukera izango duzu. Gogoan izan, orrialde finkoko karga abiadura mantentzen dela beti zure bisitariek ez dutela estimatzen, baina erantzun handiagoa ematen duten bilaketa-motorrak.\nZure webguneko atal guztietako nabigazio garbi eta argi bat mantendu beti. Esan nahi dut hemen zure bisitariei galdetzen zaiela zehazki zer behar duten eta berehala gidatuko leku egokian. Webgune erabilerraza eta marketin-arrakasta lortzeko irtenbide egokia aukeratzerakoan, gogoratu Spartan bezalako nabigazio bidea ez dela inoiz zure bezero potentzialak zapuztuko eta utzi zure orrialdeak erabakirik hartu gabe.\nPPC marketineko web diseinu egokia kontuan hartuta, bereziki, ez ahaztu zenbait soinu lurreratze orririk bisitari guztiek bihurketa handiagoak gonbidatu dituztela. Izan ere, lurreratze orri bakoitzak web diseinu eta merkaturatze helburu apur bat eduki dezake, helburuko merkatuaren ikusleei aurre egin ahal izateko.\nAzkenean, inoiz ez duzu skimp zure denbora web diseinua eta marketin-errendimendua egiaztatuz. Beti jarraitu behar dituzu zure bihurketen oinarrizko estatistikak jarraitzea, baita denboran arrakastatsuak direnean ere. Horrela, zure ikusleek egiten dituzten motiboen jakitun izango zara, zure negozioaren oparotasunaren erabilerarako luzapen luzeago batean.